Абу-Даби БАА фуқароси урилгани учун АҚШдан изоҳ талаб қилди\n15:01 / 04.07.2016\nБАА ташқи ишлар ва халқаро ҳамкорлик вазирлиги АҚШ элчисининг ўринбосари Итан Голдрични Абу-Дабига чақиртирди. Бунга, Амирлик фуқароси бўлган тадбиркорнинг АҚШ полицияси томонида урилиши сабаб бўлган. Хабарларга кўра, уни ИШИД аъзоси деб тахмин қилишган, деб ёзмоқда БААнинг расмий газетаси Ал-Баён.\nЯкшанба, 3 июль куни БАА ТИВ, ўз фуқароларига мурожаат қилиб, хорижда бўлган вақтларида анъанавий миллий араб либосини киймасликни тавсия этиб, огоҳлантирган эди. АҚШ полициячилари, мамлакатда даволанишда бўлган амирлик тадбиркорни, ИШИДга алоқадорликда гумон қилиб, жиддий жароҳатлашган.\nБАА ТИВ америкалик дипломат билан ўтказган мулоқот чоғида қайд этганидек, "Амирликлар фуқароларининг хориждаги хавфсизлигига жиддий эътибор беради" ва ҳодиса бўйича тушунтиришларни кутиб қолади.\nЭлчи ўринбосари ўз навбатида, Америка полициясининг ҳатти ҳаракати учун узр сўраб, "элчихона воқеага ойдинлик киритиш учун Оҳайо штати раҳбарияти билан доимий алоқада" эканини таъкидлаган. Дипломатнинг қайд этишича, "АҚШ турли миллат вакилларининг ўз миллий либосларини кийиш ҳуқуқини эътироф этади" ва "ушбу ҳолатни беихтиёр юз берганини тан олади".\nЎз навбатида, БААнинг АҚШдаги элчиси Юсуф Манаа ал-Атайба штат раҳбариятидан, бу каби воқеалар бошқа такрорланмаслиги учун чоралар кўришни талаб қилган.


Ўзбекистонлик ўқувчилар тарихда илк марта математика мусобақасида олтин медалларни қўлга киритди\n20:35 / 31.07.2017\n25—31 июль кунлари давомида Ҳиндистоннинг Лакҳнау шаҳрида халқаро математика мусобақаси бўлиб ўтди. Халқ таълими вазирлиги хабар қилишича, мусобақада иштирок этган ўзбекистонлик ўқувчилар 2та олтин ва 2та кумуш медални қўлга киритиб, умумжамоа ҳисобида 2-ўринни эгаллади.\nМусобақада дунёнинг 41та давлатидан ташриф буюрган ёш математиклар иштирок этди.\nҚайд этилишича, мазкур танловда тўртинчи марта қатнашган ўзбекистонликлар илк бор 2та олтин медални қўлга киритишга муваффақ бўлди.\nБухоро вилояти Қоракўл туманидаги 1-сонли ихтисослаштирилган давлат умумтаълим мактабининг 7-синф ўқувчилари Дониёр Исмоилов ва Севарахон Остонова индивидуал баҳсларда ўз иқтидорини намоён этиб олтин медални қўлга киритган.\nҚоракўлдаги худди шу мактабнинг 7-синф ўқувчиси Олимжон Олимов ҳамда 8-синф ўқувчиси Исмоил Пўлатов эса яккалик баҳсларида кумуш медалга сазовор бўлган.\nматематика олтин медаллар\n6-18 ёшгача бўлган болалар учун МЕНТАЛ АРИФМЕТИКА курслари\nМиллий университетда хорижлик мутахассислар билан Математика ва физиканинг долзарб масалалари муҳокама қилинмоқда


Бепуштлик охирги ҳуқм эмас. Репродуктолог Алёна Штайнке ЭКУнинг миллий хусусиятлари, гинеколог иши ва аёллар бахти хусусида сўзлаб берди Ўзбекистон янгиликлари\nБепуштлик охирги ҳуқм эмас. Репродуктолог Алёна Штайнке ЭКУнинг миллий хусусиятлари, гинеколог иши ва аёллар бахти хусусида сўзлаб берди\nЎзбекистон, Тошкент – Batafsil.uz. 2019 йилда мамлакатимизда экстрокорпорал уруғлантириш (ЭКУ)га рухсат этилди. Лаборатор шароитда ҳомиладор бўлиш усули 40 йилдан буён бутун дунёда қўлланилиб, кўплаб кишилар учун ота-она бўлишнинг ягона имкониятига айланган.\nМенталитет ва динимиз эр-хотинлар томонидан сунъий уруғлантиришни танлашга қандай таъсир қилади ва кўп йиллар давомида тақиқланган бу соҳада аёлнинг ишлаши қийинми? Мамлакатимизда сунъий уруғлантириш қанчалик хавфсиз ва арзон? Турмуш ўртоқлар нимага тайёр бўлиши керак? Ёлғиз аёл она бўла оладими?\nШу ва бошқа масалалар юзасидан мамлакатимизда бепуштлик ва ЭКУ бўйича мутахассис Алёна Штайке билан суҳбат олиб бордик.\nОта-она бўлиш қувончига эришиш имконияти\n– Ўзбекистонда бепуштлик бўйича статистика қандай? Бу асосан аёллар ёки эркаклар муаммосими? У ниманинг оқибатида келиб чиқади?\n- Илгари аёллар бепуштлиги кўп бўлган. Энди эса статистика бир оз ўзгарди: ўтган ўн йил давомида эркаклар орасидаги бепуштлик ҳам сезиларли даражада ошди. Ҳозир 1996-2000 йилларда туғилган ёш йигитларда ҳам бу муаммо жуда долзарб ҳисобланади, азооспермия каби ташҳисга тез-тез дуч келаяпмиз. Фоиз нисбатида шуни айтишим мумкинки, ҳозир бепуштликнинг 60% аёлларга, 40% эркакларга тўғри келади. Бу муаммо билан менга мурожаат қилган 10 кишидан 4 нафари қоида тариқасида, эркаклардир.\nБунинг айнан нима билан боғлиқлигини билмайман. Аммо эркаклар бепуштлиги кўпинча болаликдаги касалликлар, масалан, эпидпаротит оқибатидир. Бироқ, биз ҳар доим ҳам сабабини топа олмаймиз, чунки йигит ҳам, унинг ота-онаси ҳам болалигида нима билан касал бўлганини билишмайди. Эркак ва аёллар бепуштлигининг кенг тарқалган сабаби - ҳали ҳам мамлакатимизда кўп учрайдиган қариндошлар ўртасидаги никоҳ бўлиши мумкин.\nАслида, бунинг жуда кўп сабаблари бор, лекин нима бўлишидан қатъий назар, энг муҳими, тўғри ташхис қўйиш ва бу муаммони ҳал қилишни бошлаш учун ўз вақтида мутахассисга мурожаат қилишдир. Вақт бу масалада ҳал қилувчи омил ҳисобланади.\n- Бепуштликни қачон сезиш мумкин? Қайси пайт мутахассисга мурожаат қилиш керак?\n- Агар ҳомиладорлик фаол жинсий ҳаёт билан бир йил ичида содир бўлмаса, унда ҳеч бўлмаса, маҳаллий поликлиникага мурожаат қилиш ва муаммо нимада эканлигини тушуниш учун энг оддий таҳлилларни топшириш зарур. Агар муаммо 3-4 ойдан чўзилса, у ҳолда репродуктологларга мурожаат қилишга тўғри келади. Билмайман, бу яхшими ёки ёмонми, лекин ёш келин-куёвлар уринишлардан 3-4 ойдан кейин дарров шифокорга боришади. Бу муддат хулоса чиқариш учун қисқа вақт ҳисобланади.\n- Сунъий уруғлантиришга икки ярим йил аввал расман рухсат берилган эди. Ўзбекистон бу вақт ичида масалани ўрганиб, мутахассислар тайёрлашга муваффақ бўлдими? Кўпчилик ЭКУ учун Туркия ёки Исроилга боришмоқда. Бунинг сабаби нима (мутахассисларга ишончсизликми, ўзимизда қимматлилигими)?\n– Биз бунга тайёр эдик. Қозоғистон ва қўшни мамлакатларда бу масала аллақачон жуда ривожланган бўлиб, биз транспорт протоколлари, хусусан беморларни тайёрлаш ва муолажани ўтказиш учун чет элга юбориш билан шуғулландик. Шунинг учун бу масалани ўрганишимиз керак эди. Бунинг бошида турган мутахассислар бизнинг давлатда ҳам ЭКУга рухсат бериш лозимлиги, фарзандсиз кишилар жуда кўплиги, турли сабабларга кўра улар чет элга чиқиш имкониятига эга эмаслигини таъкидлашган. Бундан ташқари, парвознинг ўзи ҳам ҳомила ривожланишига салбий таъсир кўрсатиши ва унинг тушишига олиб келиши мумкин.\nЎзбекистонда ушбу тартибга рухсат берилганидан жуда оз вақт ўтганига қарамай, ўн йиллардан буён бу масала билан шуғулланиб келаётган мутахассислардан кам эмасмиз, деб ҳисоблайман. Натижаларимиз кўлами ҳақида кўпчиликнинг хабари йўқ, баъзилар Ўзбекистонда ЭКУ умуман йўқ, деб ёзади. Бироқ, бу икки йил давомида шу орқали бир нечта болакай дунёга келди. Эҳтимол, бизнинг менталитетимиз туфайли аксарият аёллар бундай йўл орқали фарзанд туғишганини яширишар, бизни ҳимоя қилишмас.\nСтатистика ҳақида гапирадиган бўлсак, 10та аёлдан тўрттаси кутилган ҳомиладорликни қўлга киритади. Қолган олтитаси ёши ёки оғир ташхиси туфайли ҳомиладор бўла олмаган беморлардир. Умуман, фуқароларимиз ЭКУ учун бошқа мамлакатга бормаслиги керак, деб ҳисоблайман.\n– Бу муолажа Ўзбекистонда мавжудми? Гап унинг нархи ҳақида кетмаяпти. Уни амалга ошириш учун бирор бир регламент борми? Ундан фақат оилаларни аёллар фойдалана оладими? Вилоятлардаги аҳолининг имкониятлари қандай?\n- Ўзбекистондаги клиникаларда ЭКУ дастурининг нархи деярли бир хил. Мамлакатимизнинг барча фуқаролари учун бу ўта қиммат эмас. Ҳудудлардаги имкониятлар борасида шуни айтмоқчиманки, Фарғонада замонавий ускуналарга эга ЭКУ-маркази мавжуд. У ерда 5 ой ичида яхши натижаларга эришилган. Бизда расман турмуш қурмаган кишилар учун донорлик ва ЭКУ дастурлари тақиқланган. Балки диний сабабларга кўрадир. Шунинг учун турмушга чиқмаган аёл бу имкониятдан фойдалана олмайди. Биз транспорт протоколига мувофиқ, бундай беморларни бошқа мамлакатларга юборишимизга тўғри келаяпти.\n– Экстрокорпорал уруғланиш қандай кечади?\n- ЭКУ дастури бир неча босқични ўз ичига олади. Биринчи босқичда умумий вазият, илгари нима қилингани ўрганилади. Бундан ташқари, эр-хотин таҳлил топширади. Таҳлилларнинг аксарияти организми гормонал стимуляцияга учрайдиган аёл томонидан топширилиши керак. Албатта, ЭКУ саратонга олиб келиши ҳақидаги миш-мишлардан хабардорсиз. Муолажанинг ўзи онкологияга сабаб бўлмайди, лекин олдиндан ўчоғи мавжуд бўлса, кейинчалик ўтказиладиган гормонал стимуляция жараёни саратон ҳужайраларини ўстириши мумкин. Шунинг учун шифокор мазкур муолажа аёлга зарар етказмаслигига ишонч ҳосил қилиши керак. Умуман олганда, агар ҳамма нарса жойида бўлса, унда тайёргарлик жараёни тахминан бир ой давом этади. Сўнгра ЭКУ маркази билан келишув муҳокама қилинади, эр-хотин қоидалар билан танишади, дастурнинг турлича асоратлари ва натижалари уларга тушунтирилади. Барча жиҳатлар муҳокама қилинганидан сўнггина, тухумдонни гормонал стимуляцияси қилиш бошланиши мумкин. Стимуляция бир вақтнинг ўзида бир нечта фолликуллар олиш учун керак, чунки улар орасида бўшлари, яъни тухум хужайлари бўлмаганлари бор.\nБундан ташқари, барча тухум хужайрлари ҳам юқори сифатли ва уруғланишга қодир бўлмайди. Ҳар-бир аёл учун индивидуал дастур протоколи ва стимуляция учун препаратлар танланади. 9-14 кундан кейин тухум хужайралари ва эркак биоматериаллари тўпланади, кейин уруғланиш содир бўлади. Кўпинча эмбрионлар бешинчи кунгача сақланади, шундан сўнг улар дарҳол бачадон бўшлиғига ўтказилади ёки музлатиб қўйилади.\n- Бунинг натижасида кутилган ҳомиладорликка 100 фоиз эришиладими? Муолажанинг ижобий натижаси нималарга боғлиқ?\n– Албатта, бемор ҳомиладор бўлиб кетиши учун ҳамма нарсани қиламиз. Лекин бу 100% ҳомиладорликни бермайди. Тиббиётда ҳеч қандай кафолат бўлиши мумкин эмас. Биз юқори сифатли тухум хужайраларини олиб билмаслигимиз, бачадонга экишга тайёр бўлган босқичгача эмбрионлар ҳосил бўлмаслиги мумкин. Тухум хужайралари умуман уруғланмаслиги мумкин. Бу биоматериал сифатига, беморларнинг ёшига боғлиқ бўлади.\nШунинг учун хам эр-хотиннинг ёши ижобий натижага таъсир этувчи асосий омиллардан биридир. Қанчалик ёш бўлса, шунчалик сифатли ҳужайралар олиниши мумкин. Ҳомиладорлик биринчи экишдан содир бўлишининг эҳтимоли ҳам шунчалик юқори бўлади. Умуман олганда, статистикага қарайдиган бўлсак, асосан бачадон найчаларида тўсиқлари бўлган аёллар томонидан ЭКУ қилинади. Улар жуда соғлом, аммо механик тўсиқ туфайли ҳомиладор бўла олмайдилар. Бундай беморлар ёшлигиданоқ мазкур муолажа учун мурожаат қилади.\nКўп нарса беморнинг итоатига ҳам боғлиқ: стимуляция протоколида белгиланган дорилар бир вақтда ва қатъий олиниши керак, ҳатто бир неча дақиқа ҳам катта роль ўйнаши мумкин. Натижада, ҳужайралар бўш бўлиши, овуляция содир бўлиши мумкин. Фарғонада аёллар билан ишлаганимизда буни тушунтириш жуда қийин кечган. Айримлари уколни ўз вақтида олмаганликларини яшириб келишган. Биз эса, нимани нотўғри қилган эканмиз деб, бош қотириб турардик. Режага мувофиқ ҳаракат қилганлар албатта муваффақиятга эришишган.\nҚолаверса, беморларнинг кайфиятига ҳам кўп нарса боғлиқ. Агар эр-хотин бутун протоколдан ижобий муносабат билан ўтиб кетган бўлса ва ҳатто салбий натижаларни тўғри қабул қилса, улар дастлаб ҳамма нарсага ишончсизлик билан муносабатда бўлганларга қараганда яхши натижаларга эришадилар.\n- Қандай ҳолларда ЭКУ тавсия этилмайди?\n- Гормонал стимуляция уни қабул қилиш тақиқланган беморларга тавсия этилмайди. Жумладан, айрим онкологик касалликларга чалинганларга мумкин эмас. Улар учун табиий циклдаги ЭКУ мавжуд. Бу ҳолатда фолликуллар табиий ўсишини кутамиз. Бироқ, бу ерда биз ҳужайрани умуман ололмаслигимиз мумкин ёки бор-йўғи бирта эмбрионни қўлга киритамиз, яъни ҳомиладорлик учун ягона имконият бўлади. Шунингдек, мамлакатимизда руҳий касалликлар, сил касаллиги, шунингдек, ОИВ билан касалланган одамларга ЭКУ қилинмайди.\n- ЭКУ натижасида ҳомиладорлик табиийдагидек кечадими? Ҳомиланинг ривожланиши давомида қандай махсус парваришлаш талаб қилинади?\n- Ҳа, бундай ҳомиладорлик табиий равишда бўлгани каби бир хил кечади. Фақатгина биринчи ойда дори-дармонларни қабул қилиб туриш керак. Ҳомиладорлик ривожланиб бораётганига тўлиқ ишонч ҳосил қилинганидагина, дорилар бекор қилинади ва беморни оддий акушер-гинекологлар назорати остига ўтказиш мумкин. Агар унинг ўзи бу тарзда ҳомиладор бўлганини айтмаса, ҳеч ким фарқлай олмайди.\nТуғиш ҳам табиий равишда амалга ошади. ЭКУ албатта боланинг кесиб олинишини назарда тутмайди. Аммо, эҳтимол, аёллар фарзанд туғилишини узоқ вақт кутишгани учун, уни йўқотишдан қўрқишади ва туғишнинг шу усулини талаб қилишади.\n– Сунъий уруғлантириш чақалоқлар ва оналар саломатлиги билан боғлиқ муаммоларни келтириб чиқариши мумкинми?\n- Эмбрионнинг кўчирилиши янги циклда (стимуляция қилинган циклнинг ўзида) амалга оширилса, яъни тухумдонлар катталашиб, гиперстимуляция синдроми юзага келган тақдирда хавф бўлиши мумкин. Бироқ, бу вақтинчалик ҳолат, ҳамма нарса тезда меъёрий ҳолатга қайтади. Бошқа ҳеч қандай хавф йўқ. Болалар мутлақо соғлом ва тенгдошларидан кам бўлмаган ҳолатда туғилади.\nЭКУ ва менталитет\n– Бизнинг ўзига хос жамиятда ЭКУга қандай қаралмоқда? Сиз билан мулоқот қилганда, кимдир буни ғайритабиий деб айтганми?\n– Айтишим керак, айни пайтда бунга жуда яхши муносабатда бўлишмоқда. Икки йил олдин, албатта, бу қийинроқ эди. Бироқ, кўплаб усулларни қўллаб, натижага эриша олмаган кишилар бу жараёнга бошқача кўз билан қарай бошлайди. Улар Интернетдан, танишларидан сўраб-билиб, дарров бошқача фикрга келишади. Салбий муносабатни асосан бу муаммога дуч келмаганлар, узоқ кутмасдан табиий йўл билан фарзанд кўрганлар билдиради.\n– Сизга ёрдам учун мурожаат қиладиган аёллар қандай ҳис-туйғулар (уят, қўрқув, шубҳа, хижолат ва бошқалар)га дуч келишади? Улар турмуш ўртоқлари билан бирга боришадими?\n–Биз эрлар ҳам келиб, қандай имконият ва хавф-хатар борлигини эшитишларини сўраймиз. Ҳатто бутун оила бўлиб - ота-она, ака-ука, куёвлар бирга келади. ЭКУ дастурига эркакларнинг ундови билан кўплаб ёш аёллар ташриф буюради. Аёлнинг ўзи ва оиласи томонидан бу жараён мутлақо тўғри қабул қилинишидан хурсанд бўламан. Албатта, қариндошлар ва қўшниларнинг ўринсиз саволларига жавоб бермаслик учун буни яширадиганлар ҳам йўқ эмас.\nБу усулни қабул қилмайдиганлар ҳали ҳам бор, лекин бу вақт ўтиши билан ўз жойига тушади. Вазият аста-секин ўзгариб бормоқда. Менимча, яқин орада табиий йўл билан фарзанд кўра олайдиганлар ҳам бу усулдан кенг фойдаланишса, ажаб эмас. Айтайлик, кимгадир эгизаклар керак. Жинсий ҳаёт жадвали бир-бирига бос келмайдиган эр-хотинлар бор. Масалан, эр доимо сафарда бўлиб, овуляция кунларига тўғри келмайди. Бундан ташқари, ЭКУ экишдан аввал эмбрионнинг генетик ташҳисини ўтказиш ва олдиндан соғлом болага эга бўлиш имконини беради.\nУмуман, ҳар куни бизга 10тагача одам келади, ҳар бирининг дарди ва охирги умиди бор. Шунинг учун ЭКУ-марказларида психолог бўлиши керак. Бироқ, беморларимизни ўзимиз қўллаб-қувватлашга ўргандик. Биз ва беморларимиз бир катта оилага ўхшаймиз.\n– Суҳбатлардан бирида бу борада, хусусан, вилоятларда маърифий ишлар олиб борилаётганини айтдингиз. Ўзингиз бу мавзуни ижтимоий тармоқлар орқали оммага тарғиб қиласиз. Бу қандай натижа бермоқда: мурожаат қилувчилар сони ошдими?\n- Ҳа, катта ёрдам беради. Кўпчилик буни реклама деб ўйлайди. Лекин мен ҳомиладорликка осонлик билан эришган ёш қизларнинг оддий воқеалари билан ўртоқлашмайман. Мен шундай ҳолатлар ҳақида гапираманки, ўзим ҳам "наҳотки бунинг уддасидан чиқдик?", деб ўйлаб қоламан. Бу деярли барча аёлларга умид беради. Кўпчилик айнан шу ҳикоялар туфайли ёнимизга боради. Албатта, бу ҳақда аёлларнинг ўзлари айтиб беришини истардим. Лекин, эҳтимол бунга менталитетимиз йўл қўймаётгандир.\nКасбим – ҳар-бир оилага бахт улашиш\nНима учун акушер-гинеколог бўлишга қарор қилдингиз? Сиз учун касбингиз нимани англатади?\n- Болалигимдан шифокор бўлишни орзу қилганман. Акушерлик ва гинекология курси бошланган 4-босқичда бошқа йўналиш энди қизиқ эмаслигини тушуниб етдим. Туғруқ йўналишида ишладим, лекин бепуштларга дуч келганимда репродуктологияга қизиқиб қолдим.\n- Репродуктолог сифатидаги амалиётингизда ноёб ҳолатлар юз берганми?\n- Ҳа, кўп бўлган. Шу каби оғир ҳолатлар куч бахш этади. Буни фақат мўъжиза деб аташ мумкин. Сиз ўнлаб кутилган ҳомиладорликларнинг гувоҳи бўлишингиз мумкин, лекин битта шу каби ҳолат катта энергия ва илҳом беради. Шунинг учун биз мураккаб беморларга муҳтожмиз, улар бизга қийин муаммоларни ҳал қилиш имкониятини беради, бўшашишга қўймайди, қўлимиздан ҳамма нарса келаркан, деган фикрдан йироқлаштиради.\n– Постларингиздан бирида баъзан беморларга ЭКУ қилмасликни тавсия этишингиз ҳақида ёзгансиз. Нима учун?\n- Баъзан эр-хотин ЭКУ учун келса, улар шунчаки шошаётганини тушунасиз. Бу борада яна менталитет роль ўйнайди: агар эр-хотин бир йил ичида болали бўлмаса, ғийбат бошланади. Мен учун ЭКУ қилиш осон. Агар эр-хотин табиий йўл билан фарзандли бўлишини пайқасам, албатта ЭКУ қилмасликни тавсия бераман.\n- Фаолиятингиз кечинмалар билан боғлиқ. Гоҳида хурсанд, гоҳида хафа бўларсиз. Ҳиссий толиқишни қандай енгасиз?\n- Умуман олганда, менинг куним ХСГ таҳлилига боғлиқ, яъни аёл ҳомиладор ёки йўқлигини билиб олади. Ижобий натижалар менинг кунимни белгилаб беради. Салбий натижалар ранжитади. Албатта, беморлар биздан кўра кўпроқ ташвишланишади. Мен беморларнинг тарихини, улар бу ҳомиладорликни қанчалик кутганини биламан. Кимдир муолажа учун катта пул сарфлаган, кимдир қарз олади. Буларнинг ҳаммаси қалбингиздан ўтади. Шунинг учун психолог нафақат беморлар учун, балки биз, шифокорлар учун ҳам керак.\nАлбатта, таътил олиш керак. Барча салбий ва ижобий натижалар кўнглингиздан ўтса, бу кишини толиқтиради. Умуман олганда, мен ойига 15 дан ортиқ дастурни бажармасликка ҳаракат қиламан, чунки протоколлар қанча кўп бўлса, сифати шунча паст бўлади, шунча кам вақтни мен ҳар-бир беморга ажрата оламан.\n– Сиз одамларга оналик ва оталик бахтини топишга ёрдам берасиз. Сиз бахтли инсонми?\nҲа, мутлақо. Мен ижобий ҳомиладорлик натижалари (у ЭКУ ёки табиий бўлсин) ҳақида гапирмоқчи эмасман. Аниқ айтишим мумкинки, мен касбимни севаман. Агар сиз буларнинг ҳаммасини мендан олиб қўйиб, "уй бекаси бўлинг" десангиз, эҳтимол, ақлдан озарман. Эрталаб ўйғониб, ҳеч қачон "даҳшат, яна ишгами" деган фикрни айтмаганман. Буларнинг барчасига менга жуда қизиқ, айниқса, янада ижобий натижаларга эришиш учун технологиялар ва ускуналар такомиллашмоқда.\n- Ота-она бўла олмаётганларга қандай маслаҳат берган бўлардингиз?\n– Биринчи маслаҳатим-вақтни чўзмаслик керак. Эркакларда репродуктив ёш узоқ давом этади, аёлларда эса жуда қисқа (мақбули 35 ёшгача).\nИккинчиси, агар бир нечта дастур ўтилган бўлсаю, ҳомиладорлик юз бермаса - бир-бировни бунга айбламаслик керак. Бу синовдан ўтиш учун қўл ушлашиб, қадам босишни давом этиш лозим. Бундай эр-хотинлар кўп, улар 10та дастурдан ўтган бўлиши мумкин. Уларга қанчалик мадад берманг, тинглашни истамайди. Лекин бироз вақт ўтиши билан, улар олдинга қараб бориш кераклигини англашади. Албатта, бу фарзанд кўриш истиқболи бўлмаган кишиларга тааллуқли эмас. Ёлғон умид бериш ҳам нотўғри.\nШунга қарамай, бугун кўпчилик учун бепуштлик 10-20 йил аввалдагидек охирги ҳукм эмас. Бу билан шуғулланиш, шифокорга ишониш ва эҳтимол, қандайдир мўъжизани кутиб яшаш керак. Бу инсонга илҳом бахш этади.


Азитромицин таблеткалар – medu.uz – Дорилар ҳақида маълумотлар ўзбек тилида\nТаъсир этувчи модда (ХПН): азитромицин (azitromycin)\nДори шакли: қобиқ билан қопланган таблеткалар 500 мг\nфаол модда: азитромицин – 500 мг;\nёрдамчи моддалар: кальций гидрофосфати дигидрати, гипромеллоза, маккажўхори крахмали, крахмал 1500, қисман желатинланган маккажўхори крахмали, натрий лаурилсульфати, магний стеарат, микроскристалл целлюлоза, Опадрай II (шу жумладан поливинил спирти, тальк, макрогол 3350, лецитин (сояли), титан диоксиди Е171, темир (II) оксиди Е172, индигокармин асосидаги алюминий лаки Е132).\nТаърифи: думалоқ, икки ёқлама қавариқ юзали, рискали, мовий рангли қобиқ билан қопланган таблеткалар.\nФармакотерапевтик гуруҳи: Тизимли қўллаш учун антибактериал восита. Макролидлар.\nЮқори нафас йўлларининг инфекциялари (ўткир ва сурункали тонзиллофарингит, ўткир ва сурункали қайталанувчи синусит, ўткир ўрта отит).\nҚуйи нафас йўлларининг инфекциялари (ўткир бактериал бронхит, сурункали бронхитни зўрайиши, касалхонадан ташқари бактериал пневмония).\nТери ва юмшоқ тўқималарининг инфекциялари: acne vulgaris нинг асоратланмаган шакллари, миграцияланувчи сурункали эритема (Лайм касаллигининг бошланғич босқичи) сарамас, импетиго, пиодермия. Жинсий йўл билан юқадиган касалликлар (уретит, цервицит).\nHelicobacter pylori билан ассоциацияланган меъда ва ўн икки бармоқ ичакнинг яра касаллиги.\nОвқат қабул қилишдан 1 соат олдин ёки ундан 2 соатдан кейин суткада бир марта сув билан ичга қўлланади. Таблеткадаги риска иккита тенг дозаларга бўлиш учун мўлжалланмаган.\nЮқори ва қуйи нафас йўлларининг инфекцияларида, тери ва юмшоқ тўқималарининг инфекцияларида (сурункали миграцияланувчи инфекциялардан ташқари): 500 мг дан суткада бир марта 3 кун давомида; йиғинди доза 1500 мг ни ташкил қилади. Аcne vulgaris нинг асоратланмаган шаклларида: курсий доза 6 г ни ташкил қилади. Биринчи 3 кун 1 таблетка 500 мг дан кунга 1 марта, кейинги 9 ҳафтада- 500 мг 1 таблеткадан ҳафтада 1 марта, иккинчи ҳафтада охирги қабул қилингандан 7 кундан кейин таблеткани қабул қилинади. Сурункали миграцияланувчи эритемада: биринчи куни 1 г дан (500 мг дан 2 та таблетка бир вақтда) ва 2-дан 5-нчи кунгача 500 мг дан суткада бир марта ҳар куни қабул қилинади.\nЖинсий йўл билан юқадиган асоратланмаган уретрит/цервицитда – 1 г дан бир марта буюрилади. Helicobacter pylori билан ассоциацияланган меъда ва ўникки бармоқ ичакнинг яра касаллигида-1 г дан (500 мг дан 2 таблетка) ҳар куни, антисекретор препаратлар билан ва бошқа дори воситалари билан мажмуада, шифокорнинг кўрсатмаси бўйича қўлланади. Азитромицин таблеткаларини 500 мг дан тана вазни 45 кг дан катта бўлган болаларга буюриш мумкин.\nБуйрак функциясининг етишмовчилиги\nКреатинин клиренси >40 мл/мин бўлган беморларга дозага тузатиш киритиш талаб қилинмайди. Креатинин клиренси <40 мл/мин бўлганда азитромицинни эҳтиёткорлик билан қўллаш лозим.\nЖигар функциясининг етишмовчилиги\nЯққол жигар етишмовчилиги бўлган беморларда эҳтиёткорлик билан қўллаш керак.\nАзитромицин кам ҳолларда ножўя реакцияларни чақиради.\nНожўя таъсирлар тез-тезлиги бўйича қуйидаги тарзда таснифланган: жуда тез-тез (>1/10); тез-тез (>1/100 дан <1/10 гача), тез-тез эмас (>1/1000 дан <1/100 гача), кам ҳолларда (>1/10000 дан <1/1000 гача), жуда кам ҳолларда (<1/10000), номаълум (мавжуд маълумотлар асосида баҳолаш мумкин эмас). Ножўя таъсирлар ҳар бир гуруҳда тез-тезлигига нисбатан кўпроқ учрайдиганлардан камроқ учрайдиганларгача шкаласи бўйича кўрсатилган.\nИнфекцион ва парезитар касалликлар: тез-тез эмас – кандидоз, орал кандидоз, қин инфекцияси, номаълум – сохтамембраноз колит.\nҚон ва лимфатик тизими томонидан бузилишлар: тез-тез эмас – лейкопения, нейтропения, номаълум – тромбоцитопения, гемолитик анемия.\nИммун тизими томонидан бузилишлар: тез-тез эмас – Квинке шиши, ўта юқори сезувчанлик, номаълум – анафилактик реакциялар.\nРуҳиятни бузилиши: тез-тез эмас – невроз, кам холларда – безовталик, номаълум-тажоввуз, ҳавотирланиш.\nНерв тизими томонидан: тез-тез – бош айланиши, бош оғриғи парестезия, таъмни бузилиши, тез-тез эмас – гипестезия, уйқучанлик, уйқусизлик, номаълум – ҳушдан кетиш, тиришишлар, психомотор гиперфаоллик, таъм ва ҳид билишни бузилиши, уйқуни бузилиши, миастения гравис.\nКўриш аъзолари томонидан бузилишлар: тез-тез эмас – кўришни бузилиши.\nЭшитиш аъзоларини бузилиши ва лабиринт бузилишлари: тез-тез – карлик, тез-тез эмас – эшитишни бузилиши, қулоқларни шанғиллаши, кам холларда – бош айланиши.\nЮрак томонидан бузилишлар: тез-тез эмас – юракни уриб кетиши номаълум – torsade de pointes (пируэт тахикардияси); аритмия, шу жумладан вентрикуляр тахикардия.\nҚон томирлари томонидан бузилишлар: номаълум – гипотензия.\nМеъда-ичак йўллари томонидан бузилишлар: жуда тез-тез – диарея, қоринда оғриқ, кўнгил айниши, метеоризм, тез–тез – қусиш, диспепсия, тез-тез эмас – гастрит, қабзият, номаълум – панкреатит, тилни оқариши.\nЖигар ва сафро чиқариш йўллари томонидан бузилишлар: тез-тез эмас – гепатит, кам ҳолларда – жигар фаолиятини бузилиши, номаълум – жигар етишмовчилиги, жигар некрози, холестатик сариқлик.\nТери ва тери ости тўқималари томонидан бузилишлар: тез-тез – тошма, қичишиш, тез-тез эмас – Стивенс-Джонсон синдроми, фотосезувчанлик, эшакеми; номаълум – токсик эпидермал некролиз, кўп шаклли эритема.\nСкелет-мушак ва бириктирувчи тўқима томонидан бузилишлар: тез-тез – артралгия.\nБуйрак ва сийдик-чиқариш йўллари томонидан бузилишлар: номаълум – буйракларни ўткир яллиғланиши, интерстициал нефрит.\nУмумий бузилишлар ва юбориш жойида бузилишлар: тез-тез – чарчоқ, тез-тез эмас – кўкракда оғриқ, шиш, ҳолсизлик, астения.\nЛаборатор ва инструментал маълумотлар: тез-тез – қонда лимфоцитлар сонини камайиши, эозинофиллар сонини ошиши, тез-тез эмас – аспартатаминотрансфераза ва аланинаминотрансфераза даражасини ошиши, қон зардобида билирубин миқдорини камайиши, қон зардобида креатинин, мочевина даражасини ошиши, қон зардобида калий миқдорини ўзгариши, номаълум – ЭКГ да QT интервалини узайиши.\nМакролид антибиотикларга юқори сезувчанлик.\nЭрготамин ҳосилаларини бир вақтда қабул қилиш.\nОвқат азитромицинни сўрилишини пасайтиради.\nАзитромицин ва цетиризин, диданозин, зидовуддин, аторвастатин, карбамазепин, циметидин, эфавирин, индинавир метилпреднизалон, мидезолан, нелфинавир, силденафил, терфенадин, триазолам, триметоприм/сульфаметоксазол бир вақтда қабул қилинганда ҳеч қандай ноҳуш таъсирлари аниқланмаган.\nАнтацидлар: препарат ва антацид воситаларни қабул қилиш орасидаги тавсия қилинадиган интервал камида икки соат.\nДигоксин: Азитромицин билан бир вақтда қабул қилинганда эҳтиёткорлик лозим.\nЭрготамин ҳосилалари: Азитромицинни эрготамин ҳосилалари билан бирга қўллаш мумкин эмас.\nПерорал кумарин антикоагулянтлари: Азитромицин кумарин ҳосилаларининг антикоагулянт самараларини кучайтириши мумкин. Протромбин вақтини назоратини ўтказиш керак.\nЦиклоспорин: Азитромицин ва циклоспиринни бир вақтда қабул қилинганда циклоспоринни концентрациясини назорат қилиш керак.\nФлуконазол: Азитромициннинг максимал концентрациясини клиник аҳамиятли камайиши аниқланган.\nРифабутин: Азитромицин ва рифабутинни бир вақтда қўлланганда рифабутин билан боғлиқ нейтропения бўлиши мумкин.\nТеофиллин: Теофиллин ва азитромицинни бир вақтда қўллаш, баъзида қон зардобида теофиллиннинг концентрациясини ошишига олиб келади.\nАллергик реакциялар: кам ҳолатларда оғир аллергик реакциялар, анафилактик шиш ва анафилаксия қайд этилган. Бундай реакцияларнинг айримлари узоқ давом этади ва доимий кузатувни ва даволашни талаб қилади.\nЖигар функциясини бузилиши: жигарнинг оғир касалликлари бўлган беморларда азитромицинни эҳтиёткорлик билан ишлатиш лозим. Сариқлик, сийдик рангини тўқлашиши, қон кетишларига мойиллик ёки жигар энцефалиопатияси билан боғлиқ астения тезда ривожланганда жигар функциясини текширишни ўтказиш керак.\nЭрготамин: бу дори воситаларини азитромицин билан бирга қўллаш мумкин эмас.\nИккиламчи инфекция: сезгир бўлмаган организмлар, шу жумладан замбуруғлар томонидан чақирилган иккиламчи инфекция белгиларини мониторинг қилиш тавсия қилинади.\nClostridium Difficile билан ассоцияланган диарея: оғирлик даражаси енгил диареядан ўткир колитгача ўзгариши мумкин. Бундай симптомлар пайдо бўлганида шифокорга мурожаат қилиш лозим.\nБуйрак функциясини бузилиши: оғир буйрак етишмовчилиги (СКФ<10 мл/мин) бўлган беморларда азитромицинни тизимли таъсири ошади.\nЭКГ реполяризация ва QT интервалини узайиши: юқори ҳавф гуруҳидаги пациентларни даволашда ўта эҳтиёткорлик зарур:\nнаслий ёки ҳужжат билан тасдиқланган QT интервалини узайиши;\nQT интервалини узайтирувчи дори препаратларини масалан, IA ва III синфи аритмияга қарши, цизаприд ва терфенадинни бир вақтда қабул қилиш;\nэлектролит мувозанатини бузилиши, айниқса гипокалиемия ва гипомагниемия;\nклиник аҳамиятли брадикардия, аритмия ёки оғир юрак етишмовчилиги.\nАзитромицин билан даволанаётган пациентларда миастения симптомларини зўрайиши мумкин.\nСтрептококк инфекциялари: Азитромицин ўткир фарингитни даволашда самарали, аммо ўткир ревматик иситмани профилактикасида унинг самарадорлиги тўғрисида маълумотлар йўқ.\nҲомиладорлик ва лактация. Қўллаш тажрибаси азитромицинни ҳомилага зарарли таъсирини кўрсатмайди. Шунга қарамай дори воситасини фақат жуда зарур ҳолларда буюриш мумкин.\nАвтотранспортни бошқариш ва механик қурилмаларда ҳизмат кўрсатиш қобилиятига таъсири. Препаратни автотранспортни бошқариш ва механик қурилмаларда ҳизмат кўрсатиш қобилиятига таъсири тўғрисида маълумотлар йўқ.\nАзитромицин дозасини ошириб юборилиши тўғрисида маълумотлар йўқ.\nМакролид антибиотиклар дозасини ошириб юборилиши эшитиш қобилиятини вақтинчалик йўқолиши, кучли кўнгил айниши, қусиш ва диарея билан бирга кечади. Дозани ошириб юборилишига шубҳа туғилганида қусишни чақириш ва дарҳол шифокорга ёрдам учун мурожаат қилиш лозим.\n3 ёки 10 таблеткадан контур уяли ўрамда, №3х1, №3х2, №10х1 илова-варақа билан бирга.


«Булар билан 10 йилдан бери талашяпман». Тошкентда тадбиркор шаҳар ҳокимлигидан товон пулини ололмаяпти\nЖамият 14:36 / 15.12.2021 10031\nKun.uz сайтида тошкентлик тадбиркорга 2 млрд сўмдан ортиқ товон пули тўлашга доир суд қарори ижро этилмаётгани ҳақида “12+3=55? Тошкент шаҳар ҳокимлиги ўз вақтида 1 млн доллар бўлган мулк учун товон пулини тўламаяпти” сарлавҳали мақола эълон қилинган эди.\nМақолада “Tulpor Savdo Uyi” МЧЖнинг 55 сотих ер майдони ва 2035 квадрат метр майдонга эга биноси компенсация ҳамда ер майдони кейинчалик беришга доир оғзаки ваъдалар билан бузиб ташлангани таъкидланган. Тошкент шаҳар ҳокимлиги 2021 йил 1 февралда чиқарилган суд қарорини салкам 11 ойдирки, ижро этмаяпти.\n“Tulpor Savdo Uyi” МЧЖ таъсисчиси Зокиржон Азаматов ушбу масала юзасидан яна Kun.uz’га мурожаат қилди. Унинг айтишича, шаҳар ҳокимлиги ҳузурида товон пулларини тўлаш бўйича кенгаш ташкил этилган бўлиб, кенгаш мажлисидан бир-икки кун олдин ҳокимлик юристлари “Tulpor Savdo Uyi” МЧЖ даъвоси бўйича суд қарори устидан Олий судга назорат тартибида шикоят киритади. Шу йўл билан товон пулини тўлаш масаласи сунъий равишда ортга сурилиб келинмоқда.\n“Тошкент шаҳар ҳокимлиги суд қарорини бажармаяпти. Шаҳар ҳокимиятида тадбиркорлар ёки жисмоний шахслардан қарзларни тўлаш бўйича комиссия йиғилиши бўлади. Шаҳар ҳокимлиги бош юристи Шуҳрат Каримов ушбу комиссиянинг йиғилишига 1-2 кун қолганида бизнинг масаламиз бўйича суд қарори устидан Олий судга назорат тартибида мурожаат қилади.\nКомиссия йиғилиши куни Ҳакимов фирмамизнинг иши Олий судда кўрилиши кераклигини айтиб, қайтариб юборади. Икки кун ўтгач, Олий суд белгиланган бож тўланмагани учун шикоятни рад этади. Шундай ҳолат 6 марта такрорланди. Орқаворотдан қандайдир ўйинлар кетяпти, шекилли.\nБормаган, мурожаат қилмаган идорам қолмади. Уларнинг ҳеч бири ноҳақ талаб қиляпсан, дейишгани йўқ. Мен хато қилаётган бўлсам, айтишсин. Булар билан 10 йилдан бери талашяпман. Аммо, товон пулини ололмаяпман.\nБир ҳолатни келтираман. Суд бир фирманинг товон пули бўйича аризасини 2 марта қайтарган. Аммо, шаҳар ҳокимлигининг комиссияси уни чақириб, товон пули тўлашга қарор чиқаряпти. Ҳокимликнинг юристи Шуҳрат Каримов, “бу фирманинг аризасини суд рад этган экан, бунга товон пули тўланмайди”, демаяпти.\nМенда суд қарори бўлса-да, “ҳисоб-китоб бўлганмиз”, дейишмоқда. Икки хил стандарт бўляптими?” - дея шикоят қилди Зокиржон Азаматов.\n1994 йилдан буён ишлаб чиқариш жамоаси сифатида фаолият юритиб келган ва 2001 йилда “Tulpor Savdo Uyi” МЧЖ сифатида ташкил этилган фирма таъсисчисига кўра, корхона 55 сотих ер майдонида жойлашган бўлиб, 2035 квадрат метр бино ҳамда автомобилларга техник хизмат кўрсатиш шохобчаларига эга бўлган.\n23:34 / 16.05.2022 5102\n22:19 / 16.05.2022 3854\n22:00 / 16.05.2022 6356\n20:48 / 16.05.2022 21190


Электр ёйи. Ёй сўндириш камераси - bet 2\n(UCM) электр майдон кучланганлиги Е ва ёй узунлиги ( l ) нинг кўпайтмасига тенг:\nЁй устунидаги электр майдон кучланганлиги ёй ёнаётган ва ёй ўчирувчи муҳитнинг шароитига боғлиқ.\n3. Электр ёйини ўчириш омиллари. Агар деионизация жараёни ионизацияга нисбатан жадалроқ кечса ёй сўнади.\nЁйни ўчиришга таъсир этувчи омиллар:\n1. Магнит пуфлаш усули; Электромагнит майдон ёрдамида тирқишги қисиб ўчириш.\n2. Ёйни бир қанча қисқа ёйларга бўлиш; Занжирни бир нечта жойидан узиш йўли билан.\n3. Ёй ҳароратини пасайтириш; Ёйнинг ёй ўчиргич камера деворлари билан иссиқлик алманшинуви.\n4. Ёй ёниб турган муҳит босимини ошириш, натижада газ зичлиги ошади, ва иссиқлик ўтказувчанлик яхшиланиб, ёй соҳаси ҳарорати тез пасаяди;\n5. Ёйни вакуум ёрдамида ўчииш; ёй соҳасига нисбатан уни ўраб турган шароит – вакуумнинг зичлиги анча камлиги учун диффузия кузатилади ва ёй сўнади.\n6. Ёйни трансформатор мойида ўчириш; ёй атрофидаги мой қизиб водороддан иборат қобиқ ҳосил бўлади. Водород – иссиқликни энг яхши ўтказувчи газ. Ёйни тез совутади. Шунингдек мой қизиб, босим ортади, бу хам ёйни ўчиришга ҳизмат қилади.\n7. Элегаздан фойдаланиш (унинг зичлиги ҳаво зичлигидан 5 марта катта, ёйнинг ҳаракат тезлиги 3 марта кичик);\nЭЛЕКТР КОНТАКТЛАР Режа 1. Контактларнинг тайёрлаш материаллари 2. Контаткларнинг конструкциялари 3. Контактларни ҳисоблаш Ток чизиқларининг контакт доирасига тортилиши натижасида ток йўли ўзгаради. Ток оқиб ўтаётган қисм юзаси торайиб, қаршилик ошади. Ток линияларининг тортилиши билан характерланадиган, туташиш нуқтаси атрофидаги қаршилик – контактнинг ўтказиш қаршилиги дейилади. Бу қаршилик қуйидаги ифода билан аниқланади:\nБу ерда σ – контакт материалининг вақтинчалик механик эзилиши қаршилиги; ρ – контакт материалининг солиштирма қаршилиги; F – контактни бисиш кучи.\nБир нуқтали контакт одатда кичик токларда қўлланилади. Катта токлар учун кўп нуқтали контактлар қўлланилади. Чунки ток бир нечта параллель нуқталар орқали оқиб ўтганда, уларнинг қаршиликлари параллел қўшилади – яъни камаяди.\nRп қаршиликнинг қиймати контакт юзасининг ишловига хам боғлиқ. Силлиқлаш натижасида контакт юзасида фақат катта юзага эга бўлган қия бўртмалар қолади. Бундай бўртмаларни фақат катта босиш кучи ёрдамида эзиш мумкин. Шунинг учун силлиқланган контактларнинг ўтказиш қаршилиги дағал ишлов берилган контактларникига нисбатан каттароқ бўлади. Шу пайтгача биз ток линиялари оғиши натижасида юзга келувчи ўтиш қаршиликлари билан танишдик. Хақиқатда эса контактларга улар туташгунча ўзи жойлашган мухит гази молекулалари тегиб туради. Кўпинча бу молекулалр контакт материали юзаси билан кимёвий реакцияга киришади ва контакт юзасида жуда ктта солиштирма қаршиликка эга бўлган пленка (қатлам) хосил бўлади(104 Ом*м гача). Агар туташаётган контакт занжирида кучланишнинг қиймати кичик, ёки контактлар босими ўта кичик бўлса, контактлардан ток оқмаслиги мумкин. Янги тозлаб, силиқланган контактга хаво тегиши билан пленка хосил бўлиши жараёни бошланади ва ўтиш қаршилиги минглаб баробар ошиб кетиши мумкин.


ОТБ Ўзбекистонга коронавирус бўйича янги лойиҳа учун $100 млн ажратади - UzNews.uz\nЛойиҳа доирасида шифохоналар таъмирдан чиқарилади ва коронавирусга чалинганларни даволашда ишлатиладиган ускуналар модернизация қилинади.\nОсиё тараққиёт банки Ўзбекистонда барқарорликни ошириш мақсадида келгуси икки йилда соғлиқни сақлаш соҳасидаги фавқулодда ҳолатларда, шунингдек, коронавирус пандемияси даврида COVID-19’га қарши тест тизимларини яхшилаш, унинг диагностикаси учун 100 млн доллар миқдорида заём ажратишини тасдиқлади. Бу ҳақда ОТБ Матбуот хизмати хабар берди.\nУшбу лойиҳа ОТБнинг Ўзбекистонга кўрсатаётган қўллаб-қувватлови комплекс пакетининг бир қисми ҳисобланади. Айни вақтда Осиё инфратузилма инвестициялари банки ушбу лойиҳа учун 100 млн доллар миқдорида биргаликда молиялаштириш устида иш олиб бормоқда. Бунинг учун лойиҳа Кенгаш тасдиғидан ўтиши керак бўлади. Ўзбекистонга шунингдек, қўшимча 57 млн доллар ажратилиши кутилмоқда.\nCOVID-19’га қарши тезкор жавоб қайтариш лойиҳаси коронавирусга тест топшириш имкониятларини кенгайтириш ва мамлакат бўйича касаллик билан боғлиқ 38та лабораторияларни қўллаб-қувватлашни кўзда тутади. Лойиҳа доирасида тиббиёт ходимларининг хавфсиз меҳнат фаолиятини йўлга қўйиш ва шахсий тиббий ҳимоя воситалари билан таъминлаш мақсадида лабораториялар таъмирдан чиқарилади.\nТиббий ходимларининг 80 фоиздан ортиғини аёлларга диагностика хизматлари тақдим этилишида устуворлик кўрсатилади.\nШунингдек, COVID-19 бўйича 16 даволаш марказлари, жумладан, 14 ҳудуддаги юқумли касалликлар шифохоналари ва миллий даражадаги 2 шифохона беморларнинг ёши ва жинси бўйича яхши хизмат кўрсатишлари учун таъмирдан чиқарилади. Ушбу муассасалардаги ускуналар модернизация қилинади. Кенгайтирилган интенсив терапия бўлимлари ва қўшимча “Тез ёрдам” машиналари билан таъминланади. Ушбу муассасалар ходимлари инфекцияни профилактикаси ва назорати, шунингдек, беморларни сифатли ва хавфсиз парваришлаш бўйича ўқитилади.\n“Ушбу лойиҳа Ўзбекистон соғлиқни сақлаш тизими учун сезиларли инвестиция ҳисобланиб, бу оддий фуқаролар, аёллар, COVID-19 таъсирига нопропорционал тарзда тушиб қолганларнинг фойдасига ишлайди” – деган ОТБнинг соғлиқни сақлаш масалалари бўйича мутахассиси Хиддо Хуитцинг.\nЛойиҳани амалга ошириш зудлик билан амалга оширила бошланади ва 2022 йилнинг июлигача якунланиши керак бўлади.\nЭслатиб ўтамиз, аввалроқ Халқаро ташкилот ва жамғармалар томонидан коронавирусга қарши курашиш учун Ўзбекистонга ажратилган кредитларнинг умумий ҳажми 1 миллиард доллардан ошгани ҳақида хабар бергандик.


Мизғиб олиш — саломатлик гарови: уйқунинг беш асосий фойдаси билан танишинг | Мулоҳаза қила оладиганлар учун.\nКўпинча вазифа ва муаммолар қалашиб кетадики, биз ҳаттоки, фикрларимизни бир ерга жамлаб олиш учун ҳам вақт топа олмаймиз. Бироқ шундай сокин ва тинч кунлар ҳам бўладики, тушликдан сўнг бироз мизғиб олиш учун етарлича вақт топишимиз мумкин.Маълум бўлишича, бу саломатлик учун энг фойдали одат экан!\nМазали тушликдан сўнг қанча муддатгача мизғиб олгингиз келади? Бу бекорга эмас — бизнинг организм ўзимизни яхши ҳис қилишимиз учун нима кераклигини билади.\n1-фойда. Миянгиз устарадек ўткир\nБарчамизга маълумки, агар кечқурун тўйиб ухламасак, эртаси куни ўзингизни ҳолсиз сезиб юрамиз. Уйқу ахборот ва таълим равшанлигига маъсул экан, дам олишга шошилинг. 60–90 дақиқа тонгги уйқу 24 соат давомида ақлий фаолликни оширади.\n2-фойда. Юрак ҳам миннатдор\nГарвард университети тадқиқоти шуни тасдиқлайдики, ким куннинг биринчи қисмида мизғиб олиш учун вақт топса, юрак хасталигига камроқ чалинади. Демак, бу одат чарчоқни бартараф этади. Ҳафтасига энг камида 3 марта кундузи 30 дақиқани ёстиқ оғушида ўтказиш тавсия этилади.\n3-фойда. Хавотир ва стрессиз ҳаёт\nЧарчоқ ўз-ўзидан стрессни келтириб чиқаради ва сизни янада ҳолдан тойдиради. Зерикарли даврадан қочишга тонгги уйқу ёрдам беради. Олимлар қайд этишича, стресснинг учта гармон кўрсаткичи кундузи дам олмаган кишиларда тезда ошиб кетади. Шундай экан, сокин виждон билан бемалол ухлаш мумкин.\n4-фойда. Зарарли таомлар устидан ғалаба\nАгарда сиз чарчаган бўлсангиз ва қувват етишмаса — дарҳол егулик излай бошлайсиз. Бу ерда гап ширинликлар, газаклар, газли ичимликлар ҳақида бормоқда… Бунга қарши энг ёқимли ва фойдалироқ йўл — мизғиб олиш. Дам олиш жараёнида қувват эркинлашади, шунингдек, сиз уйқуда таом ҳақида ўйлай олмайсиз. Ҳаттоки, 10–15 дақиқага кўзнинг илиниши сизни зарарли егуликлар ҳақидаги фикрлардан озод қилади. Енгил тортишга нима етсин?!\n5 фойда. Кучга тўлиш\nУйқу — жисмоний зўриқишга қарама-қарши бўлса-да, тадқиқот кундузги уйқу учун машғулотларни қолдирган спортчилар дам олмай шуғулланганларга нисбатан юқорироқ натижаларни қўлга киритганини исботлади. Куч, таъсир, тезлик — мазкур барча кўрсаткичлар бироз мизғиб олганингиздан сўнг ўз ўрнига кела бошлайди.\nДемак, уйқу фойдаси тушунарли. Бироқ қайси вақт ва қандай ухлаган маъқул?\nВақт: куннинг иккинчи ярмидаги дастлабки соат — уйқу учун энг қулай вақт.\nЖой: салқин, сокин, қоронғу хона.\nДавомийлиги: 5 дан 45 дақиқагача.\nЗарур: будильникли мобиль телефон, уйқу учун ниқоб (ёруғ чироқ бор пайти), ёстиқ ва кўрпа.\nЁдда тутинг, уйқу — бу дабдаба эмас, сув ва ҳаво каби ҳаётий зарурат. Бироқ кўплаб инсонлар аввалгидек кўнгил тусаган ишни қилиб, саломатлик учун зиён келтиришади.\nКуннинг биринчи қисмидан сўнг дам олиш ҳуқуқингизни қайтариб олинг. Дангасалик ҳақидаги барча чўпчак ва тамғаларга эътибор қилманг, ахир тонгда ва тушликдан сўнг бироз ором олсангиз, кун давомида барча ишни тетик ҳолда бажаришга улгурасиз.\nМақола 481 марта ўқилган\t1 Комментарий для Мизғиб олиш — саломатлик гарови: уйқунинг беш асосий фойдаси билан танишинг\nСентябрь 26, 2016 в 8:05 пп //\nОтветить\tTonggi uyquni yoshligimda yoqtirardim — bu foydali ekanligini «kattalar» bilishmas ekan, afsus ):\nBu ma’lumotdan keyin «abet»da qorong’u xonada uyquni kanda qilmayman endi (:-)


Ўзбекистон депутатларини қўрқоқликда айблар экан Ислом Каримов¸ бу қўрқоқлик омилларига¸ табиийки¸ тўхталгани йўқ.\nЎзбекистон президенти турли партияларнинг халқ номидан сайланган депутатларини қўрқоқликда айблади. Партия вакилларининг бу гапга муносабати¸ жаноб президентнинг 100 карра ҳақлигини кўрсатди...\n"Халқ депутатлари кенгашларининг турли партиялардан сайланган аъзолари ижроия ҳокимиятлари раҳбарларининг қинғир ишларини кўриб, ўзларини кўрмасликка солаяпти."\nБундай фикр президент Каримовнинг куни кеча Халқ депутатлари Навоий вилояти кенгашининг навбатдан ташқари сессиясида қилган чиқиши чоғида янгради.\nЎзбекистон президенти нутқини эшитиш жуда завқли.\nШошилганда, баъзида, ҳисобдан ҳам адашиб кетади. Куни кеча Халқ депутатлари Навоий вилояти кенгаши олдида чиқиш қилатуриб, ҳокимларни танқид қилар экан, жаноб Каримов мана бундай деб юборди:\n- 15 йил бўлди э барака топкур. 18- йилга ўтаяпмиз.\nҲа, энди 15дан кейин 18 келса, келибдида. Давлат раҳбарининг гапи – гап.\nЎзбекистон президенти туман ҳокимларини, вилоят ҳокимини роса тузлади. Уларнинг камчиликларини эътиборсиз қолдиргансиз, деб депутатларни ҳам тузлади.\n- Бемаза ишларга берилиб кетган бўлса, халқнинг дардини ўйламаса агар, шулар ҳақида мана шу кенгашда туриб, уларни чақириб, ҳисоботини эшитиш, хулоса чиқариш, керак бўлса комиссия тузиш, комиссия тузишда прокурорни ҳам ишлатиш керак, деди президент.\nЖаноб Каримов тузадиган жумлалар, одатда, жуда узун бўлади. Охирига етказмай узганимиз жумласи давомида президент вилоят кенгашининг турли партиялардан сайланган дупутатларини “қўрқоқсиз” деди.\n- Шу Навоий вилоятининг халқининг дардини ўйлаб, партия нуқтаи назаридан қараб, бизларнинг мана шу одамдан норози бўлганимизни, қўлидан иш келмаслигини, бемаза ишларга берилиб кетганини сизга ëзамиз жаноб президент ва шу одамни¸ айтайлик¸ иш фаолиятини кўришга, керак бўлса ишдан озод қилишга ë жиноий иш очиб беришга рухсат беринг деб ëзишга қодирсизлар. Лекин нима учун шундай мисоллар йўқ, деб савол берадиган бўлсак, жавоб битта: заифсизлар, қўрқасизлар, деди Каримов.\nХўш, нима учун партиялар вакиллари ҳокимларнинг камчилигини айтишдан қўрқади?\nБу саволни вакиллик органларида депутатлари бор партиялар раҳбариятига бермоқчи бўлдик. Фақат Ўзбекистон Халқ демократик партиясининг Тошкентдаги идорасида одам бор экан. Партиянинг ўзини Қурбонов деб таништирган ходими Озодликка мана буларни айтиб берди.\nОзодлик: Нима учун партиялардан сайланган депутатлар президент айтишича қўрқоқ?\nОзодлик: Президент депутатларга қўрқоқсизлар деди.\nҚурбонов: Бу саволни ўша вилоят кенгашининг партия ташкилотларига бериш керак.\nОзодлик: Сизлар энди партиянинг Тошкентдаги каттасисизларда.\nҚурбонов: Каттаси бўлгани билан ҳар ким ўз ишига жавоб берадими, йўқми? Ë битта одам ҳаммасига жавоб берадими?\nОзодлик: Энди партия раҳбарияти ҳамма нарсани биладику.\nҚурбонов: Партия раҳбарияти шу йил 17 сентябр куни бўлиб ўтган йиғилишда, “Фаол бўлайлик, ишлайлик” деган масалани кўтарди. Биз буни онлайн тарзида вилоят ташкилотлари раҳбарлари, вилоят депутатлари раҳбарлари билан ўтказдик. Жойлардаги камчиликлар Тошкентга қараганда кўпроқ аëнку тўғрими? Шунда фикрлар айтилиб, вазифалар қўйилган эди.\nОзодлик: Натижа нима бўлди?\nҚурбонов: Натижа энди бугун экасиз, эртага оласиз эмасда. Секин-секин бўладида. Ҳозирча мана президент “Шунча камчилик бўлди. Сиëсий партияларнинг депутатлари фаоллик кўрсатмади” деб танқид қилдилар. Энди бу ерда гап Халқ демократик партияси устида бормаяптида, бошқа партиялар ҳам бор тўғрими?\nБирлик партиясининг кенгашларда депутатлари йўқ. Чунки бу партия Ўзбекистонда расман тан олинмаган. Партиянинг Фарғона вилоят бўлими раҳбари Ҳамдам Сулаймон расман тан олинган партиялар вакиллари – депутатларнинг қўрқоқлиги сабабини мана бундай тушунтирди.\n- Ўзбекистондаги ҳозирги мавжуд партиялар¸ Халқ демократик партиясидан тортиб то Либерал демократик партиягача¸ ҳукумат томонидан тайинланган партиялар. Булар ҳеч қачон ҳокимиятнинг камчилигини кўриб туриб, айта оладиган партиялар эмас, деди Ҳамдам Сулаймон.\nТўғриси, Бирлик вакили бу фикри билан Америка очаётгани йўқ.\nДепутатларнинг кўзи кўр, тили кесик эканлиги Ўзбекистондаги мавжуд шароитдан, бошқарувнинг авторитар эканлигидан келиб чиқадики, буни депутатларни танқид қилаётган президентнинг ўзи ҳам жуда яхши билади. Бас шундай экан, президентга нима кераги бор бундай томошанинг, нима кераги бор депутатларни "қўрқоқсизлар", деб ҳақоратлашнинг?\n- Бу халқнинг кўзи олдида қилинадида. Ўзбек халқининг ажойиб бир менталитети борда. Халқимиз “Бопладику” деган нарсага жуда ишқибоз, дея фикр билдирди бунга Бирлик партияси вакили Ҳамдам Сулаймон.\nЛекин, Бирлик партияси вакили халққа етарли баҳо беролмаётганга ўхшайди. Чунки президент Каримовнинг айтишича...\n- Халқнинг кўзи очиқ. Ҳаммани кўради. Ҳаммасига баҳо беради.


Ислом динимиз асрлар оша башариятни тўғри йўлга, ҳидоятга чорлаб келади. Хайрли амалларни тарғиб қилган, эзгулик тарафдори бўлган муқаддас динимизнинг асл мазмун-моҳиятидан бехабар айрим чаласавод кишилар, афсуски, ҳануз орамизда учраб турибди. Олам шу қадар мукаммал яратилганки, ундан на бир нарсани олиб бўлади, на бирор нарса қўшиб… Ислом таълимоти хусусида ҳам гап шу! Шу маънода муқаддас Қуръони карим, сўнгги пайғамбар Муҳаммад алайҳиссаломнинг муборак ҳадисларини ўз ғоявий манфаати йўлида нотўғри талқин қилган ҳолда ўз-ўзича фатво чиқариш, янги талаб ва қоидаларни яратиш инсонни залолатга бошлайди. Бунга турли бузғунчи кучларнинг Исломни ниқоб қилган ҳолда амалга ошираётган хунрезликлари яққол мисолдир.\nСўнгги йилларда суннийликдаги нақшбандия ва бошқа шу каби тариқатларни аҳоли орасида шайхлар, эшонлар томонидан бузиб тарғиб қилинаётгани кузатилмокда. Бундай сохта тариқатчиларнинг амаллари ислом дини таълимотига, шариат аҳкомларига мутлақо зиддир. Исломда бирор-бир шайхга мурид бўлиш фарз қилинмаган. Пайғамбаримиз Муҳаммад (с.а.в.): «Сизларнинг яхшиларингиз дунё ишини деб охират ишини, охиратни деб дунё ишини тарк қилмайдиган ва одамларга оғири тушмайдиганла-рингиздир», деганлар. Дарҳақиқат, сохта шайхлар, жоҳил, илмсиз сўфийлар ва ботил тариқатлар тасаввуфда қаттиқ танқид остига олинади. Уларга эргашмасликка даъват қилинади. Сохта тариқат асосчилари Қуръони карим ва ҳадиси шарифга асосланмаган ҳар қандай ғояни рад этади.\nАйрим кимсалар тариқатга кирдим, деб кийим-бошларини, юриш-туришларини ўзгартиришади. Расулуллоҳ (с.а.в.): «Аллоҳ таоло сизларнинг ташқи кўринишларингиз ва мол-мулкларингизга эмас, балки амалларингизга қарайди», деганлар (Имом Муслим ривояти).\nҲусайн Воиз Кошифийнинг «Футувватномаи Султоний ёхуд жавонмардлик тариқати» асарида тасаввуф таълимотига оид одоб-ахлоқ меъёрлари батафсил баён этилган. Асардаги алоҳида бир боб «Пиру муридлик тўғрисида» деб номланади. Буюк аллома тасаввуф ва тариқатнинг моҳиятини баён этар экан, сохта тариқатлар ва уларнинг риёкор «пир»лари ҳақида ҳам батафсил тўхталиб ўтади. «Тариқат йўлининг қароқчилари кўпдир, улар нодон ва калтафаҳмларни ҳийла-найранг донаси билан макру фириб домига тортиш пайидадирлар. Жалолиддин Румий айтганидек, одам қиёфасидаги иблислар кўп. Бас шундай экан, ҳар кимга ҳам «қўл бериб» бўлмайди.\nБугунги кунда кўплаб диний қадриятларимиз қатори тариқатчилик анъаналарини тиклашга бўлган ҳаракатларни кузатиш мумкин. Ўзларини «пир» деб, сохта тариқатчиликни тарғиб қиладиган кимсалардан эҳтиёт бўлиш керак.\nДиний маълумотга эга бўлмаган, исломнинг назарий асосларидан мутлақо хабарсиз чаласавод «пир»лар ўзларича сохта тариқатларни эълон қилишмоқда. Улар сирасига «қора саллалилар», «нурсафардия», нақшбандиянинг янги шохобчаларини киритиш мумкин. Уларнинг даъволари, тарғиб этаётган расм-русумлари муқаддас динимиз таълимотига мутлақо зид экани уламоларимиз томонидан исботлаб берилди.\nШундай бўлса-да, орамизда ҳамон бу «пир»ларга эргашувчилар учраб турибди. Cохта тариқатчилик ижтимоий тараққиётимизга маънавий таҳдиддир. Чунки бунинг оқибатида диний маросим ва тадбирларда фуқаролар орасида турли низолар келиб чиқиши мумкин. Ўзларини «пир» деб даъво қилаётганлар дунёвий илмларни рад этишади. Айниқса, вояга етмаганлар ўртасида сохта тариқатчилик тарғиботи тараққиёт учун жиддий хатардир. Негаки, ёшларни илм-фан ва ахборот технологияларини ўрганишдан қайтариш бундай кимсаларнинг ғаразли мақсадидир. Фарзандларимизни илмдан бехабар, чаласавод қилиб вояга етказиш эса келажакка хиёнат, динимизга душманликдир. Шунинг учун ҳам Пайғамбар алайҳиссалом кўплаб ҳадисларида умматларини огоҳлантириб: “Ким бу ишимизда (яъни ислом динида) ундан бўлмаган бирор янгилик пайдо қилса, у мардуддир” деганлар. (Имом Бухорий ва Имом Муслим ривоят қилишган)\nИслом динида Аллоҳ таолога, унинг нозил қилган китобларига, фаришталарга, пайғамбарларга, охират кунига, қазойи-қадардаги яхши ёки ёмон ишнинг Аллоҳдан эканига ва ўлимдан кейин қайта тирилишга иймон келтирилади. Ҳеч бир диний манбаъда арвоҳга, жонга, Руҳга, Руҳониятга, Нурга, Пирга иймон келтириш деган ақида ёки қараш йўқ, бўлиши ҳам мумкин эмас. Чунки бундай қарашлар асл исломий эътиқод тамойилларига мутлақо зид бўлган бидъат-хурофотдир.\nХонқа туман бош имом— хатиби\nPrevious Post:ДИНИЙ ЭКСТРЕМИСТИК ОҚИМЛАРНИНГ ЗАРАРИ


09-дарс – Islom Nuri\nМуxтарам ота-оналар, 8-дарсда ўтган xадиснинг\nдавомида Расулуллоx соллаллоxу алайxи васаллам бундай марxамат киладилар:\n“Шубxасиз ёлгон-фужур гуноxга йўллайди. Гуноx эса дўзахга йўллайди. Инсон ёлгон\nгапириб юради, xатто у Аллоx xузурида каззоб-кўп ёлгон гапирувчи деб ёзилади”.\nШунинг учун азизлар, ўзингиз xам каззоблар каторида бўлмаслигингиз ва\nфарзандларингиз xам бу разил xислатдан пок бўлиб ўсиши, xамда ўзларингизни\nжаxаннамдан асраб колиш учун ёлгондан жуда-жуда xазар килинг.\nСавол: Болажоним, Аллоx канака болаларни ёмон кўради?\nгапирадиган ёлгончи болаларни ёмон кўради.\n2. Савол: Ёлгончи болаларни\nота-онаси xам ёмон кўрадими?\nЖавоб: Xа дадажон, чунки ёлгончилар\n3. Савол: Болажоним, кўчада ёлгончи болалар билан\nўрток бўлса бўладими?\nЖавоб: Йўк дадажон, улар ўртокларини xам алдаб\n4. Савол: Болажоним, Шайтон тўгри гапирадими ёки ёлгон\nЖавоб: Дадажон Шайтончи, ёлгончи бўлади, у xеч тўгри\n5. Савол: Болажоним, демак ёлгончи болалар ёвуз Шайтонга\nдўст бўлиб коладими?\nЖавоб: Xа дадажон, ёлгончилар Шайтонни xурсанд\n6. Савол: Болажоним, кимни ёвуз, мунофик деймиз?\nЖавоб: Ёлгончиларни мунофик деймиз.\n7. Савол: Мунофиклар жойи каерда?\nЖавоб: Мунофикларнинг жойи дўзахда.


Россиялик мусулмон ёнғиндан қутқарган қиз муслима бўлди - Hidoyat.uz\nАсосий саҳифа Мақолалар Россиялик мусулмон ёнғиндан қутқарган қиз муслима бўлди\nЧоп этилди Yanvar 14, 2020 Россиялик мусулмон ёнғиндан қутқарган қиз муслима бўлдиda fikr bildirishni o'chirish\nНовосибирскда яшайдиган Ева деган қизни бир неча йил бурун оиласи билан ёнғиндан ўзининг ҳаётини хатарга қўйиб ингушетиялик мусулмон қутқариб олган эди, деб ёзмоқда «Регион Онлайн» портали.\nҚиз рус миллатига мансуб, унинг айтишича, фожеа Барнаулда янги йил байрами куни содир бўлган. Ўшанда у 15 ёшда, синглиси 6 ёшда эди. Онаси қизларини автомашинасида боғдаги аттракционга олиб бормоқчи бўлади. Бахтга қарши, йўлда автоҳалокат юз беради ва уларнинг машинаси ёниб кетади.\nЕванинг хотирлашича, автоҳалокат энг гавжум жойда рўй берган. Бироқ одамлар “Бизларни машинада ёниб кетишимизга ташлаб тум-тарақай бўлиб кетди”.\nҚиз яна айтадики, “Оломон чеккароққа тўпланиб олиб олов машинани қандай қамраб олаётганини томоша қилиб турди”.\nКучли зарбдан онаси ҳушини йўқотган ва ундан қон оқар эди. Ёнида Еванинг синглиси йиғлаб ётарди.\nУларнинг бахтига, дафъатан жасур халоскор пайдо бўлди. Кейин аён бўлишича, у ингушетиялик экан. Машина ана-мана портлайдиган бўлиб турганда у ҳеч қўрқмасдан жабрланганларга ёрдам беришга ошиқди.\nКўнгилли-қутқарувчи ойнани синдирди ва қизларни навбати билан чиқариб олиб, уларни хавфсизроқ жойга қўйиб келди. Сўнг яна ортига қайтиб қизларнинг олов ичида қолган онасини чиқариб олди. Бахтига ҳаммаси омон қолди.\nЕванинг айтишича, уларнинг оиласи ҳеч қандай мукофот тамаъ қилмасдан ёнғиндан қутқариб олган қутқарувчиси билан алоқасини узиб юбормаган. Яқинда эса Ева Исломга кирди.\n“Орадан бир неча йил ўтганидан сўнг у Аллоҳ таолонинг марҳамати билан менга ўзимнинг ва яқинларимнинг ҳаётидан ҳам қадрлироқ бўлган Исломни совға қилди. Мен кеча Исломга кирдим ва муслима бўлдим, алҳамдулиллаҳ. Мен бутун ингуш халқидан шундай мард ва жасур ўғлонларни етказгани учун миннатдорчилик билдираман… Сиз инсонийлик маснадига муносибсиз ва бизга ибратсиз. Энг яхши тилакларим сизларга бўлсин!” деб сўзини тугатган ёш муслима.\nIslamNews, 2020 йил 6 январь


13 апрел 2021, Тошкент вақти: 05:34\nЎзбекистоннинг эндиликда ёпилган "Жаслиқ" қамоқхонаси сил эпидемияси ўчоғи бўлиб келган.\nЎзбекистондаги ўндан зиёд маҳкумларнинг қариндошлари ва фаоллар "қамоқхоналарда коронавирусни юқтириб олиш хавфи жуда юқорилиги боис" хавфли жиноят этмаган ва кекса ёшдаги маҳбусларни вақтинча уй қамоғига чиқаришни сўраб Ўзбекистон президенти портали ва Ички ишлар вазирлигининг Жазони ижро этиш Бош бошқармасига мурожаат қилди.\nМурожаатчилар фикрича, шу йўл билан Ўзбекистондаги "маҳбусларга тўлиб-тошган қамоқхоналарда коронавирусга оммавий чалиниш хавфини камайтириш мумкин".\nМурожаатчилар 2 апрель кунги хатига Ўзбекистон Ички ишлар вазирлигининг Жазони ижро этиш Бош бошқармасидан ҳам, Президент порталидан ҳам ҳали жавоб олмади.\nБошқарма расмий сайтида 4 апрель холатига кўра, жазо муассасаларида коронавирус холатлари қайд этилмагани, кучли карантин тартиби эълон қилингани, терговчи ва адвокатлар ҳамда маҳкумлар қариндошларининг қамоқхоналарга зиёратлари ва передачалар қабул қилиш вақтинча тўхтатилгани айтилган.\nТошкентлик аёл (исми матбуотда очиқланишини истамади) ўғрилик учун беш йилга озодликдан маҳрум қилинган ва Навоийдаги қамоқхонада жазо муддатининг тўртинчи йилини ўтаётган 26 яшар ўғлини уй қамоғига ўтказишни сўраётганлардан биридир.\n- Оҳирги марта февраль ойида кўргани борганимда шамоллаб қолган эди. Олдин сил касали ҳам бўлган. Агар коронавирус тарқалса борми биринчи менинг ўғлимга юқади. Чунки иммунитети слабийлашиб қолган. Шунинг учун жазонинг қолган бир йилини уйда ўтаса, деяпмиз. Майли яна муддат қўшсин, лекин уйда ўтасин, - дейди маҳбуснинг онаси.\nЎзбекистонда давлатга хиёнатда айбаниб шу йил бошида 5 йилу 6 ой муддатга озодликдан маҳрум қилинган, ҳозирда Навоийдаги қамоқхонада жазо муддатини ўтаётган 68 ёшли собиқ дипломат Қодиржон Юсуповнинг Лондонда яшаётган ўғли Бобур ҳам отаси зудликда қамоқдан чиқарилишини сўрамоқда.\nҚодиржон Юсупов қамалишидан олдин касалхонадалиги пайти олинган сурат..\nАгар Ўзбекистондаги ҳукумат инсонпарвар бўлса дунё тажрибасидан келиб чиқиб, оғир жиноят содир этмаганларни озодликка чиқариши керак\n- Ҳозирги вазиятда отам зудликда уйга қўйиб юборилиши керак. Отамнинг ҳаёти хавф остида. Биз бу ҳақда президентга ҳам мурожаат қилдик. Отам айбни ҳеч қачон бўйнига олмаган ва бошидан қамалмаслиги керак эди. Ёши етмишга яқинлашиб қолди, бунинг устига касал. Юрак касали ва бошқа касалликларни бошдан кечирган. Руҳий ахволи ҳам оғир. Коронавирус биринчи навбатда ёши кексаларни йиқитяпти. Ҳозир мен яшаётган Британияда зўравонлик қилмаган барча махбусларни чиқаришяпти. Фавқулодда чораларга қўл уриляпти. Чунки, биринчи галда инсоннинг ҳаёти муҳим. Агар Ўзбекистондаги ҳукумат инсонпарвар бўлса дунё тажрибасидан келиб чиқиб, оғир жиноят содир этмаганларни озодликка чиқариши керак, - деди Бобур.\nШвецияда яшаётган фаол, Ўзбекистонда 25 йиллик қамоқ муддатини ўтаётган маҳбус Искандар Ҳудойбергановнинг синглиси Дилобар Эркинзода ҳам Facebook саҳифасида коронавирус тарқалиши манзарасида баъзи махбуслар озод этилиши керак, деган чақириқ билан чиқди.\n"Ўзбекистон қамоқхоналарида ҳам анчагина маҳбуслар бор ва уларнинг кўпчилигини соғлиғида муаммолари борлиги ҳеч кимга сир эмас.\nШу сабабдан Ўзбекистон хукумати ҳам ушбу масалани кўриб чиқиб, маҳбуслар ва қамоқхоналар карантини ҳақида маълумот бериб турсалар халқимиз буни фақат олқишлайди деб ўйлайман.\nВа албатта ҳозирда жиддий касал, узоқ йиллардан бери маҳбусликда қолаётган инсонларни яқинларига, уйларига чиқариб, озод қилишларини сўраб қолардим", - деб ёзди Эркинзода.\nКарантинга қарамай маҳкумлар ишлатилмоқда\nЎғли Жиззахдаги манзил колониясида жазо ўтаётган аёл у ерда маҳкумлар каратинга қарамай ишлатилаётганини айтди:\n- Ўғлим беш йилга қамалган. Сентябрда чиқиши керак. Карантинга қарамай Жиззахдаги краска заводида ишлатишяпти. Ҳар куни эрталабдан кечгача ишлашади, кейин колонияга олиб боришади. Карантин пайти ишлатишмай, изоляцияда ушлаб туришса бўларди, - дейди исми матбуотда ошкор этилишини истамаган самарқандлик аёл.\nХалқ орасида "Панельний" номи билан машҳур бўлган Тошкентдаги маъмурий қамоқхонада ҳам карантин қоидалари бузилаётгани ҳақида шу қамоқхона яқинида яшовчилар Озодликка маълум қилди.\n- Передачага очередда туришибди. Ҳамманикини оляпти. Аҳир бу билан ўзларини қариндошларига жабр қилишяптику, - дейди пойтахтликлардан бири 7 апрель куни.\nКарантин доирасида маҳбусларга қариндошлари тарафидан егуликлар олиб келиш тақиқланган бўлса-да нега "Панельний"да уларни қабул қилиш тўхтамаяпти?\nБу ҳақда Озодлик қамоқхона маъмуриятидан ҳам Ўзбекистон Жазони ижро этиш бош бошқармасидан ҳам изоҳ ололмади.\nХалқ орасида Панелний деб аталувчи қамоқхонанинг маҳкумларга озиқ-овқат узатиладиган деразаси.\n"Қамоқхоналарида коронавирус тарқалиши учун идеал шароит бор"\nЎзбекистон қамоқхоналарида ўтириб чиққанлар колониялар бир зумда коронавирус ўчоғига айланиши учун шароит етарли эканини айтишади.\n10 йиллик қамоқ муддатини ўтаб чиққан 66 яшар ўзбекистонлик инсон ҳуқуқлари фаоли, маҳкумларни уй қамоғига олиш юзасидан мурожаат ташаббусчиларидан бири Аъзамжон Турғунов Ўзбекистондаги қамоқхона шароитларини тасвирлар экан, бундай деди:\n- Бир камерада ўндан зиёд маҳбус сақланади, уларнинг барчаси умумий идиш-товоқдан овқатланади. Камералар вентиляция қилинмайди. Бу эса коронавирус тарқалиши учун идеал шароит. Шунинг учун биз ҳозир сохта айбловлар билан қамалганлар, зўравонлик қилмаган, жамият учун ҳавф туғдирмайдиганларни уй қамоғига олишни сўраяпмиз. Бу жазо муассасалари учун ҳам бир енгиллик бўлар эди. У ерда қоладиган маҳбуслар учун ҳам яхши бўлар эди.\nФранциядаги Марказий Осиёда инсон ҳуқуқлари ташкилоти раҳбари Надежда Атаева ҳам Ўзбекистон ҳукумати коронавирус пандемияси манзарасида маҳкумлар сонини қисқартириш масаласини кўриб чиқиши кераклигини айтаркан, деди:\n- Ўзбекистондаги қамоқхоналарда сил касалликлари қандай тез тарқалганини кўрганмиз. Силга чалинганлар бошқа маҳкумлар билан аралаш сақланади. Маҳбуслар билан тўлиб кетган муассасаларнинг вентиляция қилинмаслиги Ўзбекистондаги пенитенциар тизимининг энг катта муаммоси ҳисобланади, бу эса касалликнинг тез суръатлар билан тарқалишига олиб келади. Ҳозир ҳукумат маҳбуслар сонини кескин қисқартириш масаласини кўриб чиқиши керак, акс холда бу Жазони идро этиш бошқармаси учун ҳам катта ташвиш бўлиши мумкин, чунки пенитенциар тизимлар эпидемияга тайёр деб ўйламайман.\nМурожаатчилар Ўзбекистон Ички ишлар вазирлигининг Жазони ижро этиш Бош бошқармасидан ўз таклифларига ҳануз жавоб олмаганлар.\nБошқарма расмий сайтида 4 апрель холатига кўра, жазо муассасаларида коронавирус холатлари қайд этилмагани, кучли карантин тартиби эълон қилингани, терговчи ва адвокатлар ҳамда маҳкумлар қариндошларининг қамоқхоналарга зиёратлари ва передачалар вақтинча тўхтатилгани айтилган.\nЎзбекистонлик инсон ҳуқуқлари фаоли Аъзамжон Турғунов қамоқхоналар карантин жорий қилингани билан у ерга коронавирус ходимлар орқали киришини истисно қилмайди.\nҚамоқда бир одам коронавирусни юқтирса борми бутун муассасани чангалига олади.\n- Қамоқхона шундоқ ҳам изоляциядаку, коронавирус қандай киради, деб ўйлашингиз мумкин. Лекин, қўриқчилар орқали кириши мумкин. Улар доим алмашиб туради. Ҳозир маҳбуслар ҳам коронавирусдан ҳимояланиш учун ниқоб тақиб юрганини эшитдик. Лекин, маҳбусларга тўла, бир камерада 10-15 маҳбус ётиб-турадиган, бир идиш-товоқда овқатланадиган қамоқхоналар учун бу чора етарли эмас. Ҳозир Ўзбекистонда бу касаллик соат сайин ортиб бормоқда. Қамоқда бир одам коронавирусни юқтирса борми бутун муассасани чангалига олади, - дейди Аъзамжон Турғунов.\nФевраль ойида Хитойда камида икки қамоқхонада коронавирус тарқалиши оқибатида юзлаб маҳбус ва хавфсизлик ходимлари хавфли вирусни юқтиришганди.\nҲозирда коронавирус тарқалган аксар давлатларда қамоқхоналарда эпидемия юз бериши олдини олиш учун хавфли жиноят этмаган маҳбуслар озодликка чиқарилмоқда.\nКоронавирус ўчоғига айланган АҚШнинг аксар штатларида сўнгги икки ҳафта ичида ўн минглаб маҳбус вақтинча озод этилди.\nОзарбайжонда ҳам ёши 65дан катта бўлганлар уйига қўйиб юбориляпти.


Бунда Президентимизнинг соҳага оид қабул қилинган фармони, ҳуқуқий ҳужжатлари билан ҳунармандларга яратиб берилган имтиёзлар катта туртки берди.\nШунингдек, 2018-2019 йилларда республикамизнинг 23 та шаҳар ва туманларида Ҳунармандчиликни ривожлантириш марказларини ташкил этиш кўзда тутилган. Барча вилоятларда ҳунармандчиликни ривожлантириш бўйича манзилли дастурлар тасдиқланди.\nУнга кўра, ушбу йилларда қиймати 105,4 миллиард сўмлик, шундан 75 миллиард сўми тижорат банклари кредити маблағлари ҳисобига 3015 та лойиҳа амалга оширилади. Бугунги кунга қадар 1-босқичда 50 миллиард сўм ана шу мақсадлар учун йўналтирилган.\nМазкур рукндаги бошқа мақолалар: « Халқаро ислом савдо-молия корпорацияси Ўзбекистонга 100 миллион АҚШ доллари беради\tЯнги ўлчаш тури татбиқ этилди »


Биз сиздан тоабад қарздормиз!\nБухоро шаҳрида жойлашган "Хотира" музейи ҳар йили 9 май — Хотира ва қадр¬лаш куни арафасида ташриф буюрувчилар билан янада гавжум бўлади.\nШу кунларда талабалар, ўқитувчилар, ташкилот ва муассаса ходимлари, айниқса, ўқувчи-ёшлар ушбу музейнинг Иккинчи жа¬ҳон урушига доир экспозициялари билан яқиндан танишмоқдалар.\nМозийгоҳдан жой олган "Тирикларга — эҳтиром, шаҳидларга — мангу шараф-шон", "Она-Ватан чорлайди", "Ҳамма — Ватан ҳимоясига!", "Сиз — етим эмассиз, эл фарзандлари", "Ўзга юртда қолган қабрлар", "Шинелли қизлар довруғи" номли элликдан ортиқ стендлар ¬билан танишар экан, ёшлар ўз ҳайратини яширолмайди. Ўқувчилардан бири стенднинг ¬"Шинелли қизлар довруғи" номини қайта-қайта такрорлайди-да, маъносини тушунмай, музей ходими ¬Истам Муҳсиновга саволомуз тикилади. Кекса ходим ¬кулимсираб жавоб қайтаради:\n—Стенддаги суратларда Иккинчи жаҳон урушида қатнашган бухоролик довюрак қизлар тасвирланган. Шинел — жанггоҳларда кийилган кийимнинг бир тури. "Шинелли" дегани — "шинель кийган" деган маънони бил¬ди¬ради. Сизлар бу ки-йим ҳақида эшитмагансизлар. Уруш ва унга тегишли барча сўзлар луғатлардан ҳам, инсонлар хотирасидан ҳам унут бўлаётгани рост бўлсин, — дейди.\n"Шинелли қизлар" билан яқинроқ танишиш мақсадида болалар экспозиция атрофида тўпланишади. Муҳтарама Саиджонова, Ульяна Юсупова, Солиҳа Давронова, Хосият Усмонова, Раҳима Олимова, Саломат Сангинова, Матлаб Мухторова, Саида Рўзиева, Полина Межевая, София Ефсиевияч, Муаззам Омонова сингари жасоратли аёлларнинг фронт¬даги суратлари, урушдан кейинги фаолиятига доир фотолав¬ҳалар уларни бир муддат хаёлан фронт томон етаклайди. Ўқ ёмғири остида жанг майдонидан ярадор аскарларни судраб чиқаётган Тўмарисдек мардонавор аёллар кўз ўнгида гавдаланади.\nСовуқ уруш! Дунёдаги эллик миллион инсоннинг ёстиғини қуритди. Ғалабага жанг майдонларидан қайтмаган 450 мингдан ортиқ ўзбе¬кистонлик аскарларнинг ҳаёти, жафокаш хал¬қимизнинг фронт ортидаги қора меҳнати эвазига ҳам эришилди.\n—Уруш бошланган йили вилоятимиздаги 14 та болалар уйида 2000 нафардан зиёд ўғил-қиз тарбияланган, — дейди музей раҳбари Юсуф Қурбонов. — Кейинчалик болалар уйи сони яна ўнтага кўпайган, тарбия¬ланувчилар 3700 нафарга етган. Уруш касофати билан фар¬зан¬дидан жудо бўлган юзлаб ¬бухороликлар рус, украин, поляк ва бошқа миллат бо¬лаларини бағрига олишган...\nМузейдаги "Бухоро вилояти Иккинчи жаҳон уруши йилларида" деб номланган экспозиция меҳнаткаш ва танти бухороликларнинг матонати, меҳру оқибати, мисл¬сиз жасорати ҳа¬қида сўз¬лайди.\nУруш йиллари ўнта ҳарбий госпитал вилоятимизга кўчирилиб, бу ерда ўн минг¬дан ортиқ ярадор шифо топгани, Бухорога кўчирилган Харьков велосипед заводида эса аёллар, ўспирин ва ёш-я¬ланглар икки-уч сменада меҳнат қилиб, фронт учун снар¬яд тайёрлагани, бухоролик мактаб ўқувчиларининг йиққан темир-терсак, пул ва ¬бошқа маблағлари эвазига "Бухоро ўқувчиси" номли қи¬рувчи самолёт тайёрланиб, фронтга жўнатилгани ҳа¬қидаги лавҳалар, маълумотлар кишини ҳаяжонга солмай қўй¬майди. Шу тобда қалбингизда ажиб туйғулар жўш уради. Ушбу ҳиссиётга ҳар ким ўзича таъриф беради. Мен бу туйғуни фақатгина бир ибора — ота-боболаримизнинг порлоқ хотираси олдидаги абадий қарздорлик ҳисси дея эътироф этган бўлар эдим.\nДилдора ИБРОҲИМОВА, "Бухоронома" мухбири.\nУлғайганимиз сайин кексаларнинг панд-насиҳатларига риоя этишга, уларнинг ибратомуз ишларидан, ҳаёт йўлларидан сабоқ олишга ҳаракат қиламиз. Мен ҳам бобом Рамазон Деҳқоновнинг пурмаъно сўзларини бот-бот эслайман. Турли тадбирлару йиғинлар чоғи у кишининг хотираси ёд олиниб, илиқ фикрлар айтилганда, қалбим фахрга тўлади. Шундай кезларда бобом каби илму ҳунар эгаллаб, эл орасида ҳурмат-эътиборли инсон бўлишни кўнглимга тугаман.\n1942 йилда Вобкент туманининг "Кумушкент" қишлоқ фуқаролар йиғинидаги Ҳусникўл қишлоғида туғилган бобом доришунос сифатида умрини хайрли ишларга бахш этди. Бу инсон 1963 йилда республика тиб¬биёт билим юртини тугатиб, қарийб қирқ йилча ҳозирги "Бухоро дори-дармон" масъулияти чекланган жамиятида меҳнат қилган. Хизматлари учун "Соғлиқни сақлаш аълочиси" нишонига лойиқ кўрилган.\nҲозир у кишининг тенгқурлари, шогирдлари бобомнинг ўз ишига садоқатли, атрофдагилардан ёрдамини аямайдиган ширинсухан инсон бўлганини тез-тез таъкидлашади. Оилада эса ¬фар¬занд тарбиясига ғоят жиддий қараган эканлар. Бобомнинг бувим Зайнаб Ашурова билан биргаликда уч фарзандни ўқи¬мишли, эл корига камарбаста этиб вояга етказишгани ҳам бежиз эмас. Ушбу ¬табаррук инсонларнинг орзу-ҳаваслари бугун ўз ижо¬батини топган десам, хато бўлмас. Амаким Шариф Деҳқонов — ҳуқуқшунос, отам Собир Деҳқонов — хусусий дорихона раҳбари, Замира аммам эса тил ўрганиш марказига бош.\nЭсимда, бобом бўш вақтларида биз, невараларига китоб ўқиб берар, шеър ёдлаттирарди. Юриш-туришимиздан ҳамиша хабардор эди. Қўни-қўшнилардан, муаллимларимиздан биз ҳақимизда илиқ фикр эшитса, хурсанд бўларди. У кишининг ҳикматларию ривоятлари ҳам хуш хулқли, илмли, ҳунарли одамларнинг доим иззатда эканлиги, эзгулик ёвузликдан устун келиши хусусида эди.\nМана, бугун ҳам биз, беш невара бобомиз Рамазон Деҳ¬қоновнинг ўша насиҳатларию ўгитлари таъсирида улғайиб, кам бўлаётганимиз йўқ. Юртимизда ёш авлод камолоти йў¬лида яратилган шароитлардан фойдаланиб, нуфузли олий таълим муассасаларида ўқи¬япмиз. Айни чоғда оиламиз кенжатойи — Жавоҳирбек эса келгусида худди бобом каби доришунос бўлишни ният қилган.\nСухроб ДЕҲҚОНОВ, Хитой тиббиёт университети талабаси.\nЎқувчилар уруш фахрийси ҳузурида\nУруш шамоли аллақачонлар тинган бўлса-да, унда иштирок этган инсонлар жасорати ҳамиша мангудир.\nБухоро туманида туғилган Ғафур бобо Расулов ана шундай фидойи кишилардан бири. У 1939-1940 йилларда ҳарбий хизматни ўтаб, уруш бошланганда биринчилардан бўлиб фронтга жўнаган.\nАёвсиз жангларнинг бирида Ғ. Расулов фашистлар томонидан асирга олинади. Бир неча йил конц¬лагерь ва қамоқхоналарда ит азобини бошидан кечиради. "Мислсиз қийноқлар, очлик азоби қачон тугайди, қанча умрим қолди экан, Ватанни яна кўра олармиканман", деган жавобсиз саволлар бир дардини икки қиларди. "Ватан тупроғига қадам қўйиб, "Онажон, мен қайтдим" десаму, ўлсам майли", дея кўп бор илтижо этган.\nУ тут¬қунликдан озод этилгач, юртга қайтиб, оила қурди, беш нафар фарзанд кўрди. 25 йил колхозда бригадир бўлиб ишлади.\n106 ёшни қарши олиб, 17 невара, 30 дан ортиқ эвараю чевара кўрган отахон ҳали-ҳануз ерни севиб ардоқлайди.\nХотира ва қадрлаш куни арафасида мактабимизнинг бир гуруҳ ўқувчилари бу табаррук инсон билан ¬учрашгани унинг хонадонига ташриф буюрди. Ғафур бобо ёшларга ўзининг уруш хо¬тираларини сўзлаб берди. Ўқувчилар эса шеърхонликлари билан Ғафур бобони ¬хурсанд қилишди. Отахоннинг соғ-саломат, бардам-бақувват бўлишларига тилак билдиришди.\nМуҳаррам МУҲАММЕДОВА, Бухоро шаҳридаги 35-мактаб ўқитувчиси.\nКексаларни қадрлаган иззат топади\nМустақил, обод юртимизда кексаларнинг ўрни, нуфузи, эътибори бўлакча. Зеро, диёримизда тинчлик ва осойишталикни мустаҳкамлашда, Ватанимизнинг иқтисодий салоҳияти юксали¬шида бу инсонларнинг ўрни беқиёсдир. Ҳаётимизнинг ҳар кунида, ҳар лаҳза¬сида нуроний бобо ва момоларимиз, табаррук отахон ва онахонларимизнинг эзгу тилак-истаклари, дуолари ижобат бўлиб, Ватанимиз, она заминимиз тобора гуллаб-яшнаётганлигига гувоҳмиз.\nҲазрат Алишeр Навоий "Ҳайрат-ул аброр" асарида бундай ёзадилар:\nКимки улуғроқ, анга хизмат кeрак,\nУлки кичикроқ, анга шафқат кeрак.\nЎзбекистон Республикаси Президенти Шавкат Мирзиёевнинг 2017 йил 4 апрелда қабул қилинган "Иккинчи жаҳон уруши қатнашчиларини рағбатлантириш тўғрисида"ги фармони ҳамда "Хотира ва қадрлаш кунига тайёргарлик кўриш ва уни ўтказиш чора-тадбирлари тўғрисида"ги қарори нуроний отахон ва онахонларга бўлган ҳурмат ҳамда эътиборнинг яна бир ёрқин ифодасидир.\nУшбу фармон ва қарор юзасидан ¬вилоятдаги барча уруш қатнашчила¬рига 2 миллион сўм миқдорда пул маблағ¬лари, байрам совғалари ҳамда навбатсиз машина харид қилиш учун сер¬тификатлар топширилди. 29 нафар уруш қатнашчисининг уй-жойлари таъмирланди, уларга зарур тиббий ва маиший жиҳозлар, уй-жой анжомлари берилди.\nШунингдек, "Нуроний" жамғармаси вилоят бўлими томонидан байрам арафасида Иккинчи жаҳон уруши қатнашчилари, фронт орти меҳнат фахрийларига озиқ-овқат маҳсулотларидан ташкил топган жамланма совға сифатида топширилди.\nЮртимизда кекса авлод вакилларига ҳурмат ва эҳтиром кўрсатиш маънавий қадриятларимизнинг асосини ¬ташкил этади ҳамда у ҳаётимизнинг муҳим қисмига айланган.\nПайғамбаримиз марҳамат қилдилар: "Қайси ёш киши кексани икром қилса, у ёш кишига Аллоҳ таоло кексанинг ёшига етганида уни икром қиладиган кишини тақдир қилади".\nДарҳақиқат, ёшларимиз кексаларимизнинг дуоларини олишлик билан ўзларининг келажаклари порлоқ бўлишини таъминлаш баробарида, келажак авлоддан бу каби яхшиликларни кўришликка ҳам муяссар бўлади.\nОилада ота-онага ғамхўрлик қилиб, кексайганида уларга суянч бўлган, ҳар бирини рози қилган киши ўз фарзандларига ҳам ибратдир.\nМансур НУРУЛЛАЕВ, Ўзбекистон мусулмонлари ¬идорасининг вилоятдаги вакили.\n"Яхши инсон" деган ном қолди\nИккинчи жаҳон уруши қатнашчиси Облоберди ота Исомов ҳаёт бўлганида айни шу баҳор кунлари юз ёшни қаршилаган бўларди.\n—Ҳар йил 9 май куни уйимиз узоқ-яқиндан келган қариндошлар, таниш-билишлар, отамнинг собиқ ҳамкасблари билан гавжум бўларди,—дейди унинг қизи Мавжуда Исомова.—Чунки бу кунни нафақат Ғалаба байрами, балки отам туғилган кун сифатида ҳам кенг нишонлашга одатлангандик. Тўкин дастурхон атрофида барча йиғилгач, айрим меҳмонлар уруш йиллари ҳақида сўз очишса, отам узоқ сукут сақлардилар-да, сўнг "Қўйинг, ўша қора кунларни эсламайлик, яхшиси, дориломон кунларга етказгани учун Яратганга шукроналар айтайлик", деб ўтмишни хотирлашни хоҳламасдилар.\nДарҳақиқат, уруш даҳшатларини ўз кўзи билан кўриб, гувоҳ бўлганлар учун ўша мудҳиш кунларни эслаш ниҳоятда оғир. Мавжуда опа билан суҳбатимиз давомида мен Облоберди отанинг ўша оловли йилларда не-не машаққатларни бошдан кечирганини билиб олдим.\nШофиркон туманининг Ғуломте қишлоғидаги етти йиллик мактаб таълимидан сўнг педтехникумда ўқиб, ўқитувчилик ихтисосига эга бўлган Облоберди Исомов 1939 йилгача ўқувчиларга сабоқ берди. Ҳарбий хизматга отланаркан, кўнглида "Армия сафидан қайтсам, инс¬титутда ўқиб, олий маълумот оламан, тўйлар қилиб, ўзим кўнгил қўйган қизга уйланаман", деган эзгу ниятлар ҳукмрон эди. Аммо немис фашист босқинчилари бошлаган уруш йигитнинг барча орзуларини пучга чиқарди. Сталинград фронтининг Ўрта Осиёдан жалб этилган ҳарбийлари сафида қатор шаҳару қишлоқларни душмандан озод қилишда фаол қатнашди. Бир неча марта оғир ярадор бўлиб, даволанишга тўғри келса-да, жанггоҳни тарк этмади. 1945 йил март ойида — Ғалаба кунига икки ой қолганда оёғига ўқ тегиб, Каунас шаҳридаги госпиталда узоқ даволанди. Аммо танага чуқурроқ кириб қолган ўқ қўрғошини асаб толаларига яқин бўлгани учун уни олишнинг иложи йўқ эди. Облоберди ака қолган умрини оёғида ана шу ўқ парчаси билан ўт¬казди.\nУрушдан қайтгач, собиқ жангчи Ромитан, Когон, Шофиркон туманларида халқ таълими бўлими мудири, райижроком раиси, хўжалик раҳ¬бари каби масъулиятли лавозимларда ишлади. Меҳнат фаолиятининг сўнгги йилларида пен¬сияга чиққунга қадар Жилвон чўли ҳудудини ўзлаштириш ва боғдорчилик давлат хўжалигини тузиш билан банд бўлди.\n—Облоберди ака ўз ишига ниҳоятда масъулиятли, фидойи инсон эди,—дея эслайди унинг сафдошларидан бири Розия биби Шаропова.—Жилвон ҳудудини узумзорга айлантириш учун бор кучини, қалб қўрини аямади. Қаерда узумнинг ноёб, се-рунум нави борлигини эшитса, ўша ёққа, ҳатто қўшни ¬республикаларга бориб келишдан эринмасди. Олинган даромад ҳисобидан кам таъминланган, ёш оилалар учун уйлар қуриб берди, хўжалик ишчиларининг фарзандларини ўқитди.\nБунинг ўзи бўлмайди. Баъзан ҳафталаб ишда қолиб кетиб, оиласи бағрига қайтишга вақт тополмасди. Мав¬жуда опанинг айтишича, ҳар қанча чарчаб уйга қайтса-да, етти нафар ўғил-қи¬зини олдига чақириб, кундаликларини бирма-бир кўздан кечиришни канда қилмасди.\n—Ҳамманг аъло баҳоларда ўқиб, олий маълумот олишинг, эл-юрт учун керакли инсон бўлиб етишишинг шарт, токи сендан "яхши инсон" деган ном қолсин,—дерди у фарзандларига насиҳат қилиб.\nЎзи эса 85 йиллик умри давомида ана шу ақидага оғишмай амал қилиб яшади. Мўъжазгина ёстиқчага ҳафсала билан тикиб қўйилган 21 та орден ва медаль, жавондаги ўнлаб фахрий ёр¬лиқлар, миннатдорлик мактублари, отахоннинг уруш майдонида ва меҳнат жаб¬ҳаларида тушган суратлари унинг ҳаётда қолдирган унутилмас изларидан нишона бериб турибди. Ҳа, Облоберди Исомов сафимизда бўл¬маса-да, ундан "яхши инсон" деган муносиб ном қолди.\n"У кунларни эсламоқ оғир..."\nУруш кўрган, уруш заҳматини чеккан инсонлар гурунгига қулоқ тутганмисиз? Уларнинг ҳар сўзидан ҳикмат топасиз, ҳар каломидан ибрат оласиз. Зеро, тинчлик учун жон олишиб, қон кечган инсонлар осойишталик қадридан, очарчилик, қаҳатчилик йилларида азият чеккан бувиларимиз эса тўқлик, тўкинлик қадридан сўз очишади. Айни кунда орамизда Иккинчи жаҳон урушида иштирок этган, машаққатли даврда яшаган авлоддан саноқли инсонларгина умргузаронлик қилмоқда. Уларнинг дилидан, тилидан шукроналик тушмайди.\n—Урушнинг оти ўчсин,—дейди Ғиждувон тумани, "Хавзак" МФЙ, Дарсозлар қишлоғида истиқомат қилувчи 91 ёшли Карим бобо Ашуров.— Аслида у кунларни эслашнинг ўзи оғир. Эсласанг, дилинг пора бўлади, этинг жимирлайди. Лекин даҳшатли уруш жанг¬гоҳларини унутиб бўлармиди... Беш ёшимда отамдан етим қолдим,— дея хотираларини сўзлай кетди Карим бобо.—Ёш бўлганимга қарамай, оиланинг оғир юки онамга қолмасин деб тиришиб-тирмашиб ишлардим. Уруш бошланганида 15 ёшда эдим. Эркаклар юмуши ҳам аёллар зиммасига тушди. Фронт учун, дея боладан тортиб, чолу кампиргача далада тер тўкарди. Бир бурда қора нон биз учун энг тансиқ неъмат ҳисобланарди. Ўрик қоқисидан онам чой дамлаб берар, бурда нонни еб, далага чопардик. Ёзда ялангоёқ, қишда эса оёғи¬мизга бўз ўраб юрганмиз. Ҳозиргидек ранг-баранг оёқ кийимлар қаёқда дейсиз. 1944 йилда мен ҳам урушга жўнадим...\nКарим бобо уруш ҳақида сўзлар экан, бир нуқтага тикилганича узоқ ўйланиб қоларди. Уруш! Хотираларни эслаш оғир. Йиллар ўтса-да, бу совуқ сўз қалби жудолик, йўқотиш ва ғамдан зада кишиларни изтироб исканжасига солади. Қалблардаги жароҳат изларида, кекса авлод пешонасидаги ажинларда Ватандан узоқда жисми ўзга тупроқларда қолиб кетган минглаб сафдошларининг очиқ кетган кўзларидаги мунг қиёфаси бор.\n—1950 йилда армиядан ярадор ҳолда қайтдим. Раҳматли турмуш ўртоғим Бибиражаб билан тақдиримиз қўшилди. 5 фарзандни вояга етказдик. Қийинчиликлардан ҳайиқмай, меҳнат қилишдан эринмай, фаровон турмушга етдик. Мендан бахтли одам бўлмаса керак, деб ўйлайман. Оиламиз катта, 20 невара, 40 эвара атрофимда парвона. Афсус, кампирим мус¬та¬қиллик йилларининг файзли кунларини кўра олмади. 1987 йилда қазо қилди. Келинларим, невараларим мендан бохабар. Хайриятки, ис¬тиқлолни кўрдим, бир армоним камайди. Набираларимга бугунги тинч, осойишта ҳаётимиз қадрига етиш кераклигини эслатиб чарчамайман.\nЯна бир гапим шуки, бизни азиз билиб, эъзозлаётган Юртбошимизга раҳмат. Минг карра шукр, қаерга бормайлик, ҳар қадамда эҳтиром, ҳурматдан баҳрамандмиз.Туриш-турмушимиз, оиламизнинг аҳволи,саломатлигимиз ҳамиша эътиборда. Мана бу йил ҳам Президентимиз бизни моддий ва маънавий ¬жиҳатдан рағбатлантириш ¬борасида Фармон имзоладилар. Яқинда туман мутасаддилари хонадонимга ташриф буюриб, Президентимизнинг 2 миллион сўмлик пул му¬кофоти, навбатсиз енгил -автомашина харид қилиш учун имтиёзли сертификатни топшириб, байрам билан қутлашди. Ҳомий ¬ташкилотлар, саховатпеша инсонларнинг йўқ¬ловларидан ¬бошим осмонга етиб, гўё умримга умр, кучимга куч қўшилаётгандек.\n:: орқага № 37, 06.05.2017


Чапдан ўнгга: гап қачон ўтишдамас, қандай ўтишда\nЧапдан ўнгга: гап қачон ўтишдамас, қандай...\n03.09.2018 13:09 0 691\nБундан нақ 51 йил илгари — 1967 йилнинг 3 сентябрида Швецияда автотранспортлар ҳаракатланиши йўлнинг чап томонидан ўнг томонига ўтказилган эди. Албатта, дабдурустдан мутлақо бошқа ўзанга тушиш осон кечмаган, айниқса, «H» куни (швед тилида Dagen «H» — Högertrafik — ўнг томонлама ҳаракатланиш) — ўнгга ўтиш бошланган 3 сентябрь куни.\nШвеция XX асрнинг ўрталарига келиб континентал Европадаги чап томонлама ҳаракатланиш амал қилиб турган охирги мамлакат эди. Барча қўшни скандинавлар (Дания, Норвегия, Финляндия) ўнг томонда ҳаракатланишар, чегара билан кесишмаларда ҳайдовчилар том маънода боши берк кўчага кириб қолишарди.\nЎнг томонга ўтиш тарафдорлари экспертларга таяниб шундай қилсак авариялар сони пасаяди дейишарди. Айниқса, рули чап томондаги машиналар йўлнинг ўнг томонидан ҳаракатланса (ҳолбуки Швециядаги машиналар чап томонда ҳаракатланса ҳам рули чап томонда эди) манзара яхши кўрингани боис юзма-юз тўқнашувлар анча камайишидан умидвор эди улар.\nБу ички муаммо бўлганида ҳам майли эди: номигагина чегара қўйилган ҳудудларда норвег ва фин ҳайдовчилари ҳадеб «чапақай» шведларга дуч келиб қолаверишдан юрак олдириб қўйишганди. Қилкўприк устида дуч келиб қолган икки эчки ҳақидаги эртакни эслатади...\nХуллас, шведлар шошилишмаса бўлмасди: чунки ўша пайтлардан Европа бир хил ва арзон тўгарак чироқлардан тўғри бурчакли, ҳар бир машина учун махсус ишлаб чиқилган фараларга ўтишни бошлаб юборганди — ҳар бир ўтказиб юборилган йил ортиқча харажат дегани.\nҚизиғи, 1955 йилги умумхалқ овоз беришида 85 фоиз қатнашчилар ўнг томонга ўтишга қарши бўлишганди. Шунга қарамай, Швеция парламенти консерватив фикрловчи халқи билан ҳисоблашиб ўтиришни ўзига эп кўрмади ва ўнг томонга ўтиш бўйича шуғулланувчи давлат комиссиясини тузди.\nЎзгариш учун нима қилишди?\nИслоҳотчилар олдида улкан ва заҳматли иш турарди, аммо уларнинг қарори қатъий эди: Швециядаги барча светофорларни янгитдан ўрнатиб, йўл белгиларини янгилаб чиқишди, чорраҳалар ўзгартиришди, бир томонлама ҳаракатланишга рухсат этилган кўчаларда автобус бекатларининг жойи ўзгартирилди, барча машиналарнинг фаралари ўнг томонга мослаб созлаб чиқилди. Бира тўла «ҳақиқий европалик» бўлиш учун сариқ рангдан воз кечилиб, йўлларга чизишда оқ бўёқдан фойдаланилди.\nЭнг қийини автобусчиларга бўлди: 8000 та автобуснинг эшикларини чап томондан ўнг томонга ва аксинча, ҳайдовчисини ўнг томондан чап томонга ўтказишга озмунча меҳнат ва харажат кетадими?!\nШу қийинчиликлардан чўчиган айримлар (масалан, Гётеборг шаҳри автобусчилари) янги автобуслар сотиб олиб, ўзлариникини «чап қўл қоидаси»га содиқ қилаётган покистонликларга пуллаб юборишди.\nТарғибот ишларини-ку, айтмаса ҳам бўлади. Нақ 30 саҳифали ахборот буклети, икки рангли қўлқоплар (у пайтларда ҳайдовчилар қўлқоп кийишган, қизили — чап, яшили — ўнг). Ҳатто радиода таралаётган қўшиқ ўнгга ўтишга чорларди: «Ўнгга ол, Свенссон» («Håll dig till höger, Svensson»).\n1967 йилнинг 3 сентябри, якшанба соат тонгги 5:00 да ўнгга ўтишга старт берилди. Бунгача тунги соат бирдан эрталабки соат олтигача (катта шаҳарларда бундан ҳам узоқроқ чўзилди) шахсий транспортни ҳайдаш тақиқлаб қўйилди.\n«H» кунида Швеция пойтахти Стокгольм кўчаси. Фото: «Wikipedia.org»\nБу пайтда ишчилар светофорларни ёқиб, янги йўл белгиларининг ғилофларини очишга улгуришлари керак эди, ҳатто одам етишмаганидан аскарларни ёрдамга чақиришди.\nЎнг томонга ўтилгандан кейин тезликни пасайтиришни кўзда тутувчи махсус тартиб жорий этилди.\nУмуман олганда, ўнг томонлама ҳаракатланишга ўтиш силлиқ кечди. Дастлабки икки кунда ўлимга олиб келувчи биттаям ЙТҲ содир бўлмади. «H» кунидан бир ой ўтиб ҳақиқатан ҳам авариялар сони анча-мунча камайди.\nШвецияда «чап қўл қоидаси» фақат метро ва поездларда сақланиб қолган.\nКейинги йили «катта оға»сининг тажрибасидан руҳланган Исландия, гарчи оролда жойлашган, гарчи норвег ва финлар билан ҳеч қачон тўқнашиб кетмаса ҳам автомобилларини ўнг томонга ўтказди.\nЎнгга ўтган битта шведлармас, яна улар Европада охири бўлишибди, дерсиз. Бу рост.\nАммо бугунга келиб энг хавфсиз йўллар Швецияники. Йўл-транспорт ҳодисаларидан камдан-кам одам ҳалок бўлади — улар дунёда энг олдинги ўринда (интернетдан истаганча маълумот қидириб кўришингиз мумкин).\nЭнди шведлар йўлларда қурбонлар умуман бўлмаслиги нима қилиш керак деб, бош қотиришяпти. Йўлларни мослашяпти, ўзларини мослашяпти. Энди улар биринчи...\nШвеция транспорт ўнг томонлама ҳаракатланиш\nЖамият 19/10, 12:58\nТранспорт чеклови яна тикланиши ҳақидаги хабарларга изоҳ берилди\nИнфографика 22/09, 15:24\nХориж 10/09, 10:59\nВакциналарни тарқатиш «тарихдаги энг йирик транспорт муаммоси»га айланиши мумкин\nТўрткўлда шоҳ кўчадаги кўприк қулаш арафасида: масъуллар нега жим?\n14 ёшли боланинг бўйи 221 см.га етди ва у тинимсиз ўсишда давом этмоқда (фото+видео)\n#АҚШ - 2056\n#Доналд Трамп - 389


Истиқлол саройидаги бошқаларга ўхшамаган ҳақиқий концерт (Фото) » Ўзбекистон янгиликлари – Zamin.uz\nИстиқлол саройидаги бошқаларга ўхшамаган ҳақиқий концерт (Фото)\nФонограмма орқали қўшиқ, ярим-яланғоч кийимда рақсга тушган йигит-қизлар ва ўртада микрафон ушлаб турган қўғирчоқ хонанда. Айни шундай томошага бугун кўпчилик пул ва қимматли вақтини сарфлаб чипта олиб Истиқлол саройига тушади. Ҳар кимнинг диди, танлови бор. Аммо, шу каби концертларга ўрганиб қолдик, мухлислар шуни “еб” ўрганган деган хонандалар янглишади, дейилади "Дийдоразиз" нашрида.\nКечагина 28-29 октябрь кунлари Истиқлол саройида “Куз гуллари” номли концерт дастурини тақдим этган Жаҳонгир Отажонов айни ҳақиқатни исботлаб берди. 5 ой ичида иккинчи маротаба концерт бераётган хонанда концерт залини бемалол тўлдира олди.\nҲар икки қўшиқнинг бирида мухлислар олдига отилиб чиқиб, улар билан бирга куйлаб зални жонлантирди. Мухлислар жонли ижро завқини ҳис этишди. Ананага мувофиқ зал ортиқча декорация қилинмади, ҳамда махсус либослар билан чиқмади.\nҚўшиқлар орасида ғазалга басталанган тароналар ва модерн реп-поп услубларига хос куйлар ҳам бор эди. Энг асосийси мухлислар хонандани тушунди уни қабул қилди ва маданий ҳордиқ чиқарди. Буни томошабинларнинг олқишлари-ю, жўр бўлиб куйлашларидан сезиш мумкин эди. Кўпчилигмиз яхши биламиз, хонандани сўнгги қўшиғи тугай демасдан мухлисларнинг кетишга тараддудланадиган одатлари бор. Аммо, Жахонгирнинг мухлислари ундай қилмади. Дастур ҳам шунга арзирли эди. Жаҳонгир Отажонов концерт олди матбуот анжуманида ҳар 4 ойда “Истиқлол” саройида концерт беришини маълум қилган эди. Шундай экан, бахор кезлaрида хонандадан яна шундай жонли ижро маҳоратини кутиб қоламиз.\nФото: Илёсхўжа Султонхўжаев\nТеглар: Айни реп этган хонандалар қилинмади саройидаги


Яқинда оммавий ахборот воситаларида ҳамда ижтимоий тармоқларда Ўзбекистон Республикаси Бандлик ва меҳнат муносабатлари вазирлиги киракашлик, кунлик тўланадиган ишлар ва ёлланадиган таъмирлаш-қурилиш сингари фаолият турлари билан хусусий шуғулланаётган фуқароларга патент жорий қилишни режалаштираётгани ҳақида хабарлар тарқалди. Буни ҳар ким ҳар хил талқин қилди. Ҳатто, бу куппа-кундузи камбағални шилиш-ку, дегувчилар ҳам топилади.\nХабарларда келтирилишича, кунлик ишлар билан шуғулланаётганлар (усталар, мардикорлар, киракашлар, уй хизматчилари) Бюджетдан ташқари пенсия жамғармасига бир йилда бир марта энг кам ойлик иш ҳақининг 4,5 баробари (912 285 сўм) миқдорида тўловни амалга оширса, бир йиллик меҳнат стажига эга бўлади ва келажакда шу маблағи ҳисобидан уларга тўлиқ ёшга доир пенсия тайинланади.\nМазкур тизим ҳозирда кунлик юмушлар билан рўзғор тебратаётганларнинг келажагини ўйлаб амалиётга татбиқ қилинаётгани, шубҳасиз. Чунки бугун минглаб (балки миллионлаб) юртдошларимиз расман ишсиз ҳисобланса-да, лекин улар муайян кунлик иш билан банд. Ва шунинг орқасидан рўзғор тебратмоқда. Уларнинг ижтимоий ҳимояси ҳақида қайғуриш долзарб масала.\nЛекин танганинг иккинчи томонида нима бор, деган савол ҳар қандай кишини ўйлантиради. Уни бирдан илғаш мураккаб жараён бўлиб, айрим саволларга ойдинлик киритиш керак бўлади. Масалан, чиндан ҳам вазирлик бу турдаги ишлар билан машғул фуқароларнинг келажаги ҳақида қайғураётган экан, мазкур тизимни жорий қилишдан аввал ёки унинг лойиҳасини ишлаб чиқиш жараёнида айнан шундай кунлик ишлар билан банд аҳолининг шарт-шароитини ўрганганми? Улар орасида суҳбат, учрашувлар ўтказганми? Дардини эшитганми?\n«Пенсия керак, лекин бугун-чи?»\n— Ўн беш йилдан бери мардикорчилик билан рўзғор тебратаман, — дейди Тўрабек Исматов. — Ўзим Тошкент вилоятиданман. Эрта баҳордан то кузгача туманимиздаги мардикор бозоридан ортмайман. Қишда эса Яшнобод, Мирзо Улуғбек туманларидаги Вақтинчалик ишларни ташкил этиш бюроларига қарашли мардикор бозорларида иш илинжида юраман. Вилоятларда, туманларда пишиқчилик вақтида иш топиш анча осон. Совуқ кунларда эса... кун бўйи иш илинжида ўтган-кетганга умидвор қараб, тўхтаган машинага ёпишиб, иш топишнинг ўзи бўлмайди.\nҲозир илгаригидек пропискаси йўқларни автобусга босиб, олиб бориб, жарима солиш ҳолатлари анча камайган. Ҳарқалай, ҳалол меҳнат қилиб, пул топиш ниятида мардикор бозорларида юрган одамни ҳозир биров бекордан-бекорга бурнини қонатмаяпти.\nПенсияга чиққан вақтида давлат томонидан моддий таъминланиши ҳар қандай одамни ўйлантиради. Шу жумладан, бизни ҳам. Лекин ҳозирги шароитимизда пенсия жамғармасига 912 минг сўм маблағни ўтказиш биз учун анча оғир. Сабаби, кунлик ишларни ўзимиз ахтариб топамиз. Вақтинчалик ишларни ташкил этиш бюролари бу борада бизга ҳеч қандай ёрдам бераётгани йўқ. Шу боис патент тўлатишдан олдин биз мардикорларга ҳам қулай меҳнат шароитини яратиш ва ишлаган ҳақимизни ўз вақтида олиш кафолатланиши керак эмасми?\nФуқаронинг мулоҳазалари жуда ўринли. Улардан тўловни ундиришдан олдин қулай меҳнат инфратузилмасини яратиш ҳар томонлама адолатли бўлади. Мисол учун, ҳар куни қанча мардикорни ишлатиб, ҳақини бермайдиганлар топилади. Хўш, ўшандай вақтда уларнинг ҳақ-ҳуқуқини ким кафолатлайди? Ёки бирор уста керак бўлганда мардикор бозоридан сизни алдаб кетмайдиган мутахассис топа олишингиз кафолатланганми?\nАслида Бандлик ва меҳнат муносабатлари вазирлиги ортиқча қоғозбозлик ва бюрократиялардан холи меҳнат шароити яратиши зарур. Масалан, биронта одам вақтинчалик ишларни ташкил этиш жойларидаги мардикорлар хизматига эҳтиёж сезса, бюрода ёлловчи учун ҳам, ёлланиб ишловчи учун ҳам қулай шароит бўлсин. Борди-ю, шундай қилинса, кўпчилик пенсия жамғармасига бадални ўзи хоҳлаб тўлайди.\n«Масъул мутасаддилар бизнинг келажагимиз билан бирга, бугунимиз ҳақида кўпроқ қайғурса, адолатдан бўларди», дейишди мардикорлар биз билан суҳбатда. Туманлардаги вақтинчалик ишларни ташкил этиш бюроларидаги шароит вазирлик низомида келтирилганидан бутунлай бошқа. Юмшоқроқ айтганда, қайси бюрони қараманг, барчасида аҳвол ачинарли. Уларда на бирор асбоб-ускуна ижарага берилади, на ўз низомида кўрсатилганидек, мардикорларни рўйхатдан ўтказиб, вақти келганда, уларни ҳимоя қилади.\n«Аввал ихтиёрий, кейин мажбурийми?»\n— Йигирма йилдан буён устачилик қилиб келаман, — дейди Ботир Тоиров. — Очиғи, мендан олинган патент келажакда ўзимга қайтарилишига у қадар ишонмайман. Хўп, мазкур тизим амалга татбиқ қилинди ҳам дейлик. Йигирма йил давомида давлатга топган даромадимиздан белгиланган миқдорни тўлаб борсак, вақти келиб, ўша пулни қайтариб олишимизга ким ёки қайси ташкилот кафолат беради?\n— Ўз шахсий машинамда киракашлик қиламан, — дейди ҳайдовчи Абдусалим Авазов. — Бир пайтлар ўз автоуловини белгиланган рангга бўямасдан ҳам, кунлик патентни тўлаб, киракашлик қилишга рухсат берилади, деган гапларни эшитган эдим. Лекин ҳали бундай бўлмади. Машинани бўяш ортиқча сарф-харажат, буни кўпчилик хоҳламайди. Шу боис пана-панада, қочиб-яшириниб, бир амаллаб, рўзғор тебратяпмиз. Сиз айтаётган патент ва пенсия масаласи ҳақидаги гаплар қулоғимга чалинди. Тўғри, у ихтиёрий дейиляпти. Лекин бу вақт ўтгач, мажбурийга айланмаслигига ишонч йўқ. Ўзимга қолса, мен пенсияга чиқиш учун патент тўламайман. Чунки ҳозирги шароитимда бу менга анча қимматлик қилади, рўзғордан орттириб, пенсия ҳақида ўйлашим анча мушкул.\nАслида ишсизларга патент жорий қилиш бир томондан қараганда тўғри иш. Негаки, уларнинг пенсияси ҳақида гап кетмоқда. Лекин масалани яна бир жиҳати ҳам борки, унга тўхталмасак бўлмас. Маълумотларда бир йиллик тўлов энг кам иш ҳақининг 4,5 баробари миқдорида дейилмоқда. Бугунги кунда бу 912 минг сўм дегани. Тасаввур қилинг, кунлик ишларга ёлланиб пул топадиган одамларнинг даромади чамаланса, бу маблағ уларга анча оғирлик қилиши аёнлашади. Чунки улар, асосан, мавсумий ишлар билан банд бўлишади. Йилнинг учдан бир қисмини ҳеч қандай даромад топмай ўтказади. Шундай экан, белгиланган маблағ миқдорини ҳам ўйлаб кўриш жоиз. Балки унинг нархини бироз пайсайтирган маъқулдир. Ахир, 912 минг сўмдан юз нафар ишсиздан патент олган яхшими ёки унинг нархини икки баробарга камайтириб, минг-икки минг одамдан патент олган афзалми? Ҳарқалай, патент нархи бирмунча арзонлаштирилса, кўпчилик ўз келажаги — пенсиясига розилик билан сармоя қўшади.\n«Тушунинг, мажбурий эмас»\nЯқинда Бандлик ва меҳнат муносабатлари вазирлиги мазкур масалада расмий баёнот берди. Баёнотда келтирилишича, қишлоқ жойлардаги норасмий бандлик дунёнинг кўплаб мамлакатларида энг кенг тарқалган муаммолардан бири саналади. Жорий йилнинг 30 апрелида Халқаро меҳнат ташкилоти томонидан эълон қилинган ҳисоботга мувофиқ, айрим давлатларда қишлоқ жойлардаги норасмий бандлик 90 фоизгача бориб етади. Ўзбекистонда меҳнат бозорини ўрганиш бўйича 2018 йилнинг август-сентябрь ойларида ўтказилган ишлар шуни кўрсатдики, норасмий бандлик секторининг улуши 56 фоизни ташкил этади. Қишлоқ жойлардаги норасмий ёки «соядаги» бандликнинг асосий соҳалари хусусий киракашлик, кунлик тўланадиган ишлар ва хусусий ёлланадиган таъмирлаш-қурилиш ишлари экан.\n19 ноябрь куни Бандлик ва меҳнат муносабатлари вазирлигида мардикорлар, усталар, киракашларга патент жорий қилиш ташаббуси юзасидан ОАВ ходимлари билан учрашув ўтказилди. Унда вазир Шерзод Кудбиев бугунги кунда ўзи иш топиб, меҳнат қилаётган фуқаролар ҳимояланмагани ва қонунчилигимизда, улар келгусида пенсия олишини таъминлайдиган меъёр йўқлиги боис, бундай тоифа кишиларини қонунан қўллаб-қувватлаш мақсадида ишлаб чиқилаётгани, шу йўл билан ўзлари иш топиб, ишлайдиганларга ҳам пенсия олиш ҳуқуқини бериш мақсад қилингани, борди-ю, мазкур ташаббус амалга татбиқ қилинган тақдирда ҳам ихтиёрий бўлишини айтиб ўтди.\n«Соядаги» иш билан бандлар\nЖорий йилнинг январь ойида пойтахтимиздаги Яшнобод тумани вақтинчалик ишларни ташкил этиш бюросидаги абгор ҳолат, мардикорчилик қилиб кун кўраётганлар ҳақида мақола тайёрлагандик. Мақолада уларнинг арзимаган пул топиш йўлида дуч келаётган қийинчиликлари хусусида сўз юритиб, мутасаддилардан вазиятни яхшилаш борасида амалий ишлар кутиб қолгандик. Мақолага Бандлик ва меҳнат муносабатлари вазирлиги ўз муносабатини билдириб, ҳақиқатан ҳам, вақтинчалик ишларни ташкил этиш бюролари низомда белгиланган талаблар асосида хизмат қилмаётгани, фақат номигагина иш олиб бораётганига тўхталиб, яқин фурсатларда бунга чек қўйилишига ва мардикорчилик ортидан қора қозонини қайнатаётганларга қулайлик яратиш борасида маълум қилган эди. Мана, орадан салкам бир йил вақт ўтди.\nХўш, нима ўзгарди? Ҳеч нарса... Вақтинчалик ишларни ташкил этиш бюролари ҳали-ҳануз эскича тизимда ишлаб келмоқда.\n— Аслида вазирлик мутасаддилари айтаётган «соядаги» ишлар билан бандлар нега кўп? Бу борада уларга осон тутиб бўлмайди. Боз устига, улар айтилганидек ҳеч қандай қонуний ҳимояланмаган. Вазирлик ёки вақтинчалик ишларни ташкил этиш бюролари уларга бу борада ҳеч қандай амалий ёрдам кўрсатмаслиги ҳам бор гап. Шундай экан, бугунги кунда фаолият юритаётган вақтинчалик ишларни ташкил этиш бюроларини бутунлай ислоҳ қилиб, янги тизим яратиш вақти аллақачон етган.\nБугун иш қиламан деганга иш кўп. Кундалик ҳаётда ҳаммамиз ҳам ишончли мардикорга ёки устага эҳтиёж сезамиз, албатта. Мутасаддилар масаланинг шу тарафларига ҳам эътибор қаратса, мақсадга мувофиқ бўларди, назаримизда.\nХуллас, мазкур масалани амалга татбиқ қилишдан олдин ҳар томонлама таҳлил қилиш керак. Ҳарқалай, гап ишсизларнинг манфаатини ҳимоя қилиш устида кетаётган экан, чиндан ҳам амалда шундай бўлиши керак. Бунда, аввало, халқнинг манфаати устувор турмоғи лозим.


Тошкентдаги кўп қаватли уйда юз берган портлашнинг тафсилотлари аниқ бўлди. Янги уй фойдаланишга топширилмаган, хонадон эгаси ўзбошимчалик билан газга уланган Ўзбекистон янгиликлари\nТошкентдаги кўп қаватли уйда юз берган портлашнинг тафсилотлари аниқ бўлди. Янги уй фойдаланишга топширилмаган, хонадон эгаси ўзбошимчалик билан газга уланган\n4 October 2021, 17:51\nЎзбекистон, Тошкент – Batafsil.uz. Тошкентдаги кўп қаватли уйда юз берган портлашнинг янги тафсилотлари аниқ бўлди. «Ҳудудгазтаъминот” матбуот-хизматининг Batafsil.uz. мухбирига маълум қилишича, янги уй фойдаланишга топширилмаган, хонадон эгаси эса ўзбошимчалик билан газ тизимига уланган.\nЭслатиб ўтамизки, Тошкентнинг Чилонзор туманидаги етти қаватли янги бинода газ портлагани ҳақида маълум бўлди. Уйда яшовчи кишилар жабрланмаган, бир неча хонадонга зарар етган холос.\n"Чилонзор тумани еттинчи мавзесидаги 59 сонли уйнинг 36 хонадонида газ-ҳаво аралашмасининг портлаши содир бўлган. Уй қурилиши ҳали тугалланмаган ва янги бино ишга туширилмаган, газ таъминоти ташкилотларидан газни улаш учун рухсат берилмаган. Дастлабки маълумотларга кўра, хонадон эгаси уй-жойни газлаштириш бўйича хусусий тартибда пайвандчи жалб қилган ва ўзбошимчалик билан газ таъминоти тизимига уланган", - дея қайд этди “Ҳудудгазтаъминот”.\nКомпания ўзбекистонликлардан газ тармоқларига ўзбошимчалик билан уланмасликни, табиий ва суюлтирилган газдан фойдаланиш қоидаларини бузмасликни, шунингдек, яқинлашиб келаётган куз-қиш мавсуми учун газ ускуналарини профилактик текширувдан ўтказишни сўраган.\nҚурилмаларда носозликлар ёки газ сизиб чиқиши аниқланган тақдирда 104 рақами орқали диспетчерлик хизматига ёки 1104 рақами орқали туну-кун фаолият юритадиган колл-марказига хабар қилиниши керак.